Dezinfekcija kancelarija i fabrika Covid 19 - Dezinsekcija Deratizacija Dezinfekacija - Biodez\nDezinfekcija fabrika Covid 19\nFabrike se razlikuju od kancelarija po tome što su u pitanju mnogo veće površine, tako da uopšte nije lako da se jedan takav prostor učini čistim i dezinfikovanim.\nUkoliko bi proces proizvodnje koji se odvija u fabrici naprasno stao, usled korona virusa, tada bi svakako to značilo gubitke, i zato je potrebno da se obratite firmama koje obavljaju profesionalno čišćenje, sredstvima koja su za to preporučena.\nPogoni su veoma veliki, tako da često ima visinskih radova, što bi značilo da ekipi koja dođe da obavi proces dezinfekcije treba određena oprema da bi posao uspešno završila.\nUvek je bolje da se dezinfekcija od Covid-a 19 obavi na stručan način, tako da je dovoljno da uputite jedan telefonski poziv. Ako biste sami radili, na taj način bi vaš osnovni posao trpeo, dok vi čistite sve površine, a pitanje je koliko biste do dobro uradili.\nOsim toga, postoje mesta koja se nalaze na visinama, i kojima nije lako prići, tako da bi moglo doći i do padova i raznih povreda kod detaljnog čišćenja fabričkih hala i proizvodnih pogona.\nVirus može da opstane na raznim površinama, kao što su drvo i metal, i po nekoliko dana, tako da su te površine kontaminirane i neophodno je da se očiste i dezinfikuju. Pri tome, virus može da bude unet u objekat na razne načine – tako što dolaze poslovni saradnici, roba i slično.\nNaše ekipe će na najbrži, najefikasniji i najbezbedniji način očistiti sve vaše površine, podove, mašine, i sve drugo sa čime zaposleni, klijenti i kupci, dolaze u kontakt. Na ovaj način se značajno smanjuje rizik od prenošenja zaraze, te proizvodni proces može da se obavlja neometano.\nTags: corona virus, covid-19, covid19, dezinfekcija, dezinfekcija fabrike, dezinfekcija kancelarije, dezinfekcija poslovnog prostora, korona virus, prevencija\nZaštita od goluova i ptica Uništavanje i dezinsekcija krpelja


У 2019. два пута више бесповратног новца за обнову опреме\t| Ministarstvo privrede Republike Srbije\nU 2019. dva puta više bespovratnog novca za obnovu opreme\nMinistarstvo privrede obezbedilo je čak milijardu dinara za bespovratna sredstva za kupovinu nove opreme i alata za mala i mikro preduzeća i zadruge za ovu godinu, što je dva puta više nego što je prvobitno u te svrhe odvojeno u prethodnoj godini, izjavila je pomoćnica ministra privrede Katarinom Obradović Jovanović.\nObradović Jovanović je, gostujući na TV Kopernikus, istakla da je interesovanje privrednika u 2018. za ovaj program bilo veliko, zbog čega je Ministarstvo obezbedilo i dodatna bespovratna sredstva.\n„Program predstavlja kombinaciju bespovratnih sredstava u iznosu od 25 odsto, učešće klijenta od pet odsto, dok se ostatak finansira povoljnim kreditom partnerskih banaka“, rekla je pomoćnica ministra privrede.\nSuština je, dodaje ona, da je kroz ovaj program omogućeno da se povoljno dođe do nove proizvodne opreme.\n„Ono što je novo, od ove godine na ovaj način može da se finansira i kupovina građevinske mehanizacije“, rekla je Obradović Jovanović i dodala da iznos bespovratnih sredstava po korisniku može da bude maksimalno pet miliona dinara.\n„Program je posebno interesantan, jer je jedino potrebno sredstvo obezbeđenja zaloga na opremu koja se nabavlja. Samim tim, i oni preduzetnici koji već opteretili imovinu hipotekom ili koji to iz bilo kojih razloga ne žele, mogu da zanove mašine“, rekla je Obradović Jovanović dodajući da je ceo proces brz, te od podnošenja zahteva do donošenja odluke ne prođe više od desetak dana.\nDruga važna stvar, prema njenim rečima, jeste da ne postoji bodovanje, pa svi koji ispunjavaju uslove konkursa i koji mogu da dobiju kredit od banke, mogu da računaju i na sredstva Ministarstva privrede.\nObradović Jovanović je rekla da ovo nije jedini program koji Ministarstvo realizuje, osvrnuvši se na razvojni program koji se sprovodi u saradnji sa Fondom za razvoj i putem kojeg takođe može da se nabavi oprema uz kombinaciju bespovratnih sredstava i kredita ili da se ulaže u izgradnju proizvodnih kapaciteta.\n„Cilj nam je da imamo kontinuirano otvorene programe i da privreda može stabilno da računa na podršku Ministarstva“, zaključila je Obradović Jovanović.\nPočetna»Vesti»U 2019. dva puta više bespovratnog novca za obnovu opreme


Stočari klanicama predali 1.550 junadi za 16.000 tona kukuruza - AgroSmart\nStočari klanicama predali 1.550 junadi za 16.000 tona kukuruza\nutorak, 19. maja 2020.\nStočari su uspešno obavili isporuku svoje junadi i sada čekaju da što pre preuzmu kukuruz. Iz Proizvodne grupe odgajivača tovnih rasa goveda, 147 gazdinstava predalo je klanicama 1.550 junadi, prosečne težine 600 kilograma, čime su ostvarili pravo na preuzimanje oko 16.000 tona merkantilnog kukuruza. Prema nepotpunim podacima, u razmeni je ukupno učestvovalo 330 gazdinstava\nUpravni odbor Udruženja „Agroprofit” iz Novog Sada, u čijem sastavu je Proizvodna grupa odgajivača tovnih rasa goveda, ocenio je izuzetno korisnim poslovnim potezom razmenu kukuruza za živu vagu junadi. Stočari su uspešno obavili isporuku svoje junadi i sada čekaju da što pre preuzmu kukuruz. Ceo postupak je sproveden uz punu podršku Ministarstva poljoprivrede, šumarstva i vodoprivrede, što se osetilo u efikasnosti rada pojedinih službi u Državnim robnim rezervama.\nIz Proizvodne grupe odgajivača tovnih rasa goveda, 147 gazdinstava predalo je klanicama 1.550 junadi, prosečne težine 600 kg, čime su ostvarili pravo na preuzimanje oko 16.000 tona merkantilnog kukuruza. Prema nepotpunim podacima, u razmeni je ukupno učestvovalo 330 gazdinstava. Upravni odbor uputio je molbu Državnim robnim rezervama da ubrzaju potpisivanje ugovora sa stočarima i da upozore pojedine skladištare da ne naplaćuju troškove usluga, jer na to nemaju pravo niti ugovorenu obavezu.\nPrema proceni Udruženja, ponuda junećeg mesa u našoj zemlji i dalje će biti veća od potrošnje, iako je obnavljanje tova sve teže i zbog nedostatka kupaca tov sve duže traje. Zbog takve situacije intervencije države u smanjenju pritiska na tržište uz pronalaženje izvoza biće neophodan posao.\nUpravni odbor zbog toga će sačiniti predlog da se u Privrednoj komori Srbije i Ministarstvu poljoprivrede razgovara o ovoj grani govedarstva, jer, kako je rečeno, nije opravdano da se za stočarstvo izdvajaju značajna sredstva poreskih obveznika, a da od toga u krajnjem efektu najviše koristi imaju trgovci i klaničari. Iskusni i višegodišnji tovljači junadi poručuju da bi bilo značajno da se u PKS oformi ponovo Stočni fond, iz koga bi se koordinirao izvoz i uvoz junećeg mesa. Danas, kako je rečeno, svaki uvoznik može dobiti pravo na uvoz neograničenih količina i to bez razlike kakva je situacija na domaćem tržištu.\nU Udruženju „Agroprofit” završena je detaljna kalkulacija o troškovima proizvodnje junećeg mesa u više varijanti i na osnovu toga stočari će imati mogućnost da procene koliko je za njih realna otkupna cena kvalitetne junadi 2,10-2,20 evra po kilogramu žive mere. Interesantno je da se ova cena sasvim uklapa u cene koje danas klaničari ostvaruju u prodaji svežeg mesa i junećih prerađevina. Ima i stočara koji smatraju da je korisnije da se podsticaji od 15.000 dinara po grlu, koje daje Ministarstvo poljoprivrede, iskoriste za formiranje isporuka kupcima u dalekim zemljama (troškovi transporta). Međutim, ovo sigurno nije interes malih odgajivača tovnih junadi, koji se sa gajenjem 5-6 komada bave iz malih ekonomskih potreba.\ngovedarstvo juneće meso\nPokrivači za bale SCHILDER – kvalitetna investicija\nKukuruz na berzi 19,50 dinara, soja 42,70\nMlekoprodukt počinje da izvozi na tržište zemalja EU i Kine


Slovenija: Ministarstvo razmatraa više pomoći sektoru turizma\nS obzirom da se predviđa da će turistička industrija duže biti zatvorena zbog koronavirusa nego većina ostalih sektora, slovenačka vlada razmatra produženje privremene hitne pomoći za turističke kompanije za nekoliko meseci ili čak do kraja godine, izjavio je u ponedeljak ministar ekonomije Zdravko Počivalšek .\n“Turizam je prvi pao pod uticaj koronavirusne krize i, delimično zbog oslanjanja na strane goste, neće moći ponovo da pokrene svoje poslovanje”, rekao je Počivalšek.\nKonkretno, državno finansiranje privremeno otpuštenih radnika, koje ističu krajem maja, moglo bi se produžiti za četiri meseca ili čak do kraja godine za turističku delatnost. Počivalšek je rekao da će to formalno predložiti vladi.\nTakođe bi imalo smisla osnovati fond koji bi odobravao donacije i povoljne kredite za finansiranje tekućih operacija i investicija jer se industrija mora prilagoditi novim standardima.\nIako je trenutna epidemiološka situacija povoljna i predstavlja “optimističnu osnovu”, Počivalšek je napomenuo da se ove godine očekuje da se prihodi od turizma smanje između 25% i preko 70%, zavisno od tempa ublažavanja mera.\nSlovenija takođe razgovara s Hrvatskom o ponovnom otvaranju granice za turizam. Počivalšek je rekao da će šefovi oba zavoda za javno zdravstvo ove nedelje razgovarati o protokolima za prelazak granice.\nMinistar je, međutim, upozorio da će se turizam trajno promeniti jer se veći naglasak stavlja na zdravstvo. “Uveren sam da turistička privreda, i mi kao nadležno Ministarstvo, znamo u kom smeru bi trebalo da se preduzmemo mere, kako bismo ostali na visokom mestu u ovoj oblasti.”\nGregor Jamnik, šef slovenačkog udruženja hotela, rekao je da je likvidnost sada neophodna za hotelske operatere, jer će industriji trebati duže da se oporavi i pošto bi verovatno stalno prisustvo virusa zahtevalo “neviđenu promenu ponašanja u hotelima, barovima i restoranima”.


mensa.me - KONKURS ZA LOKALNE KOORDINATORE\nVi ste ovdje: Naslovna strana - Novosti - KONKURS ZA LOKALNE KOORDINATORE\nKONKURS ZA LOKALNE KOORDINATORE\nPredsjedništvo Mense Crne Gore raspisuje konkurs za imenovanje lokalnih koordinatora u svim opštinama u Crnoj Gori.\nPredsjedništvo Mense Crne Gore je donijelo odluku da se izbori za lokalne koordinatore raspisuju jednom godišnje. Takođe je donesena i odluka da će ubuduće svi lokalni koordinatori koji ispune svoje težišne zadatke iz kandidature biti nagrađeni za svoj trud besplatnom članarinom za narednu godinu.\nLokalni koordinator je član Mense koji sprovodi Mensine aktivnosti u opštini za koju je imenovan.\nLokalni koordinator je između ostalog u obavezi da u saradnji sa Predsjedništvom Mense Crne Gore organizuje najmanje jedno testiranje godišnje kao i da najmanje jednom godišnje bude organizator okupljanja.\nPredsjedništvo je obavezno da imenuje lokalne koordinatore u roku od 7 dana od dana isteka roka za prijave.


MMF: Povlačenje RS iz sistema indirektnog oporezivanja imalo bi velike ekonomske posljedice\nAndrew Jewell, rezidentni predstavnik Međunarodnog monetarnog fonda (MMF) u Bosni i Hercegovini (BiH), izjavio je da bi povlačenje bh. entiteta Republika Srpska (RS) iz Uprave za indirektno oporezivanje (UIO) BiH izazvalo velike ekonomske posljedice, te je ukazao na potrebu očuvanja te institucije.\n"Vlada RS najavila je namjeru da se povuče iz Uprave za\nindirektno oporezivanje. Ostavljajući po strani pravnu problematiku o\nkojoj MMF nije u poziciji da komentariše, smatramo da bi ovakav\npotez imao velike ekonomske posljedice", navedeno je u Jewellovoj pisanoj izjavi u srijedu, 8. decembra.\nJewell je ocijenio da je uprava za indirektno oporezivanje jedna od najuspješnijih institucija u BiH, podsjetivši da su indirektni porezi koje ona prikuplja najznačajniji izvor prihoda za vlade eniteta, Federacija BiH i Republika Srpska, kao i Brčko distrikta.\n"Ovi prihodi se koriste za finansiranje škola, bolnica, za izgradnju puteva i autoputeva te za isplatu penzija. Izuzev u 2020. godini kada nas je pogodila pandemija, ovi prihodi posljednjih godina bilježe stalni rast. Sa oporavkom ekonomije, mi očekujemo da će ove godine prihodi od indirektnih poreza dostići najviši nivo do sada", naveo je Jewell.\nKako je kazao, ovaj dokazani okvir za prikupljanje i raspodjelu indirektnih poreza bi se raspao ukoliko bi se RS povukla iz Uprave za indirektno oporezivanje.\n"BiH bi se tada vjerovatno vratila u situaciju prije nego je uspostavljena Uprava, kada su poreska konkurencija između entiteta i raširena poreska evazija umanjivale prihode širom zemlje. Niži prihodi bi u ovom slučaju ugrozili ključne usluge koje vlade trenutno pružaju", ističe on.\nJewell upozorava da bi rasformiranje Uprave za indirektno oporezivanje BiH , također, ugrozilo blagovremeno servisiranje vanjskog duga BiH, što trenutno Uprava osigurava putem automatskog mehanizma koji je "izolovan\nod političkog uplitanja".\n"Čak i da entiteti ostanu opredjeljeni servisiranju svojih obaveza,\ntranzicija od ovog provjerenog mehanizma bi vjerovatno oslabila raspoloženje investitora i povećala troškove zaduživanja", naveo je on.\nPozvao je vlast u BiH da očuvaju integritet Uprave za indirektno oporezivanje, koja je, kako je naveo, poput Centralne banke BiH, stub ekonomije koji\ndobro služi građanima.\nUsvajanjem Zakona o sistemu indirektnog oporezivanja u decembru 2003. godine, Parlament BiH stvorio je pravni osnov za uspostavljanje Uprave za indirektno oporezivanje BiH.\nTokom 2004. godine završeno je spajanje bivših carinskih uprava bh. entiteta i Brčko distrikta, a Uprava je, kao jedinstvena cjelina, počela funkcionirati na cijelom teritoriju BiH od januara 2005. godine.\nNarodna skupština Republike Srpske najavila je za petak, 10. decembra, raspravu o deklaraciji kojom se nalaže Vladi da pripremi novi Ustav tog bh. entiteta, koji predviđa prenos nekih od nadležnosti države BiH na RS kao entitet.\nU Deklaraciji o ustavnim principima o kojoj će Narodna skupština RS raspravljati nalaže se Vladi da pripremi tekst Ustava "kojim će se potvrditi sve nadležnosti Republike Srpske, osim onih koje po Ustavu BiH pripadaju Bosni i Hercegovini".


Ekonomisti tvrde da su predizborna obećanja o podizanju minimalne zarade teško ostvariva - Kosovo Online\nEkonomisti tvrde da su predizborna obećanja o podizanju minimalne zarade teško ostvariva\n11. April 2021. • 22:36\nEkonomisti kažu da će obećanja data tokom predizborne kampanje o podizanju minimalne plate na Kosovu, teško biti ispunjena u vreme pandemije koronavirusa, prenosi Gazeta ekspres.\nKako navodi taj medij, gotovo sve stranke na Kosovu su tokom predizborne kampanje obećavale veću minimalnu platu, uključujući i Samoopredeljenje, koje je odnelo ubedljivu pobedu na vanrednim parlamnetarnim izborima i osvojilo najviše poslaničkih mesta u Skupštini Kosova.\nObećanje za veću minimalnu platu Aljbin Kurti je dao u predizbornoj kampanji i za izbore 2019. godine, a Nezavisni sindikat privatnih preduzetnika podsetio je premijera Kosova na dato obećanje. Kurti je tada naveo da će na Kosovu minimlana zarada iznositi 250 evra, dok predstavnici sindikata kažu da radnici nisu zadovoljni ni platom od 350 evra i ističu da na Kosovu mnogi rade za mesečni iznos od 130 evra.\nPredsednik tog sindikata Jusuf Azemi kaže da bi sporazum o povećanju minimalne zarade na Kosovu trebalo da bude potpisan na Međunardni dan rada 1. maja.\nEkonomisti takav zahtev smatraju za legitiman, ali teško ostvariv. Grupa T7 je uputila zahtev Ministarstvu finansija u kome traži odgovor na pitanja podizanja minimalnih zarada, ali još uvek nije dobila nikakav odgovor.\nAljbin Kurti Samoopredeljenje plata radnici sindikat\nStopa nezaposlenosti na Kosovu 24,6 odsto, žene ugroženije\nOko 40.000 ljudi na Kosovu izgubilo je posao zbog pandemije


Miščević: Ne verujem u "pakete" u pristupanju EU - European Western Balkans\nMiščević: Ne verujem u “pakete” u pristupanju EU\nAutor EWB 22. 10. 2017. 22. 10. 2017.\nPODGORICA – Šefica Pregovarackog tima Srbije Tanja Mišcević izjavila je da ne veruje u pakete u pristupanju EU, posebno u regionu Zapadnog Balkana.\nOna je crnogorskoj agenciji Mina, komentarišuci najavljeno usvajanje strategije za uspešan prijem Crne Gore i Srbije u EU do 2025. godine, rekla da je “Evropska komisija (EK) prepoznala da je neophodan ”vetar u leđa” i da se ovim tempom polako gubi entuzijazam”, prenosi RTCG.\nMiščevićeva je kazala da na to gleda kao na poruku EK državama clanicama da “razumeju da je nama potrebna izvesnost na evropskom putu i da se naše pristupanje uklapa u razgovore o reformi Unije”.\n“Kada je rec o rokovima, 2025. godinu vidim samo kao okvir, sve ce zavisiti od naše pripremljenosti i spremnosti EU za proširenje”, navela je ona.\nUpitana da li smatra da pominjanje Crne Gore i Srbije u istom kontekstu znači da Brisel u procesu pristupanja EU gleda na ove dve države zajedno, odnosno ima stretegiju da budu deo jednog “paketa” u pristupanju, Mišcevićeva je rekla da je jedno od osnovnih pravila pristupanja ocenjivanje učinjenog uspeha u dostizanju evropskih standarda za svaku državu kanidata.\n“Ne verujem u pakete, posebno što je teško govoriti o tako necem u našem regionu, gde je svaka od država na različitim nivoima odnosa s EU. Ali, sa druge strane, ocena o stupanju u članstvo je uvek politička i donose je jednoglasno sve države članice”, rekla je šefica Pregovarackog tima Srbije.\nNa pitanje da li smatra da će pitanje Kosova biti najizazovnije u pregovaračkom procesu Srbije s EU, Mišcevićeva je rekla da dijalog Beograda i Prištine i Poglavlje 35 koje prati sve što je dogovoreno u okviru dijaloga jeste, uz Poglavlja 23 i 24, “kontrolno poglavlje” u pregovorima.\n“Odnosno, ukoliko u njemu ne ostvarujemo napredak, pregovori u ostalim poglavljima mogu biti zaustavljeni. Dok ostvarivanje napretka u poglavljima vladavine prava zavisi od nas, napredak u Poglavlju 35 zavisi i od treće strane, odnosno od ucešća Prištine u dijalogu i to se pokazalo kao otežavajuća okolnost na koju ne možemo da utičemo”, rekla je Mišcevićeva.\nCrna GoraDijalog Beograda i PrištinePoglavlje 23Poglavlje 24Poglavlje 35SrbijaTanja Miščević


► Mihajlović: Sa Mađarskom o bržem protoku na granicama\nIzgradnja brze pruge od Beograda do Budimpešte, saradnja u oblasti saobraćajne infrastrukture, uklanjanje nefizičkih barijera na graničnim prelazima između Srbije i Mađarske i realizacija projekata u oblasti vodnog saobraćaja bile su teme današnjeg sastanka ministarke građevinarstva, saobraćaja i infrastrukture Srbije Zorane Mihajlović i ministra inovacija i tehnologije Mađarske Lasla Palkoviča.\nMihajlović je istakla da Srbija i Mađarska imaju odlične političke i ekonomske odnose i da su partneri na jednom od najvećih projekata u ovom delu Evrope, izgradnji brze pruge Beograd-Budimpešta, saopšteno je posle sastanka u Beogradu.\n"Zajedno realizujemo izuzetno važan projekat za naše dve zemlje i izgradnja brze pruge između Beograda i Budimpešte bila je prva tema sastanka. Takođe, razgovarali smo i o povećanju kapaciteta brodske prevodnice na Tisi, kako bi više brodova moglo da koristi ovu reku, ali i o rekonstrukciji i izgradnji pruge Subotica-Segedin, jer je to u interesu naših građana", rekla je ona.\nGovoreći o zakrčenju i dugim zadržavanjima ljudi i robe na graničnim prelazima ona je istakla da je sa Palkovičem dogovoreno formiranje zajedničke radne grupe koja bi radila na uklanjanju tog problema i pripremi sporazuma dve zemlje.\n"Srbija je pokrenula razgovore sa svim svojim susedima da se reši problem nefizičkih barijera i da se ubrza protok saobraćaja, kako drumskog, tako i železničkog. Kada je u pitanju putnički železnički saobraćaj, da se u vozovima obavljaju granični pregledi, a da za teretni saobraćaj pokušamo da imamo jedno granično mesto", rekla je ministarka.\nPalkovič je kazao da je mađarska strana veoma zainteresovana za rešavanje problema čekanja na granicama.\n"Neprihvatljivo je da jedan autobus čeka na granici 12 sati da bi ušao u drugu zemlju. Radićemo zajednički na rešavanju toga problema", najavio je on.


ZAVRŠEN PROJEKAT “MAKE A WISH 2016“ – Sovereign Order of Malta Embassy to Serbia\nSremčica i Izvor, 27. i 28. decembar 2016.\nPoslednje nedelje decembra, upravo pred pravoslavni Božić, isporučena je dnevna/ noćna odeća korisnicima centra Izvor I Sremčica, čiji je donator bila italijanska firma Original Marines (www.originalmarines.com ). To su bile poslednje želje u 2016.godini.\nOvim dogadjajem završene su brojne aktivnosti Suverenog malteškog reda 2016. godine u Srbiji – najvećim delom u korist 300 štićenika Doma za decu i omladinu ometenu u razvoju u Sremčici, kojim upravlja g-dja Aleksandra Trifković, kao i u korist 90 devojaka u Domu za smeštaj ženskih osoba sa mentalnim teškoćama, pri manastiru iz XIV veka “Sveta Petka” u Izvoru – kojim upravljaju pravoslavne monahinje na čelu sa neumornom mati Glikerijom. Želje radnika ovih ustanova i monahinja, upućene ispred mladića i devojaka koje borave u pomenuta dva centra bile su ove godine prioritetne za organizatore projekta Make a Wish.\nBilo da je reč o neophodnim sredstvima za rad ili o nekad istinskim “snovima”, Malteški red je pokušao da što bolje i pravovremeno odgovori. Tako su početkom godine institucijama u Izvoru i Sremčici isporučena neophodna medicinska sredstva za bolje praćenje zdravlja štićenika, a kasnije i industrijske mašine za pranje i sušenje veša – kako bi se unapredili higijenski uslovi korisnika centra.\nIzvoru su isporučene industrijske mašine za pranje i sušenje vesa zahvaljujući dragocenoj saradnji sa Globalnim fondom za zaboravljene ljude, koji je osnovala vlada Malteškog reda 2011.godine (www.forgottenpeople.org ).\nZatim su isporučeni i proizvodi za ličnu i kućnu higijenu Domu u Izvoru, kao i prva isporuka odeće italijanske firme Original Marines ustanovi u Sremčici.\nDomu u Izvoru je bilo neophodno da raspolaže sopstvenim ambulantnim kolima za hitne medicinske slučajeve, kako ne bi morali da zavise od jedinih ambulantnih kola bolnice udaljene više od 30 km od Doma u Izvoru. Zato su im u oktobru isporučena potpuno opremljena ambulantna kola. Čak se i ova želja, za koju niko u Izvoru nije pomislio da ce biti ispunjena – ostvarila!\nSneg u Centru pri pravoslavnom manastiru Sv. Petka Izvorska, gde trenutno borave 92 devojke sa mentalnim poteškoćama.\nU Sremčici su želeli minibus koji bi im omogućio kontakt sa spoljnim svetom i koji bi im obezbedio prevoz na obrazovne kurseve, kao i na društvene i kulturne dogadjaje na kojima mogu da učestvuju.\nPočetkom decembra, zahvaljujući velikodušnosti vlade Tajvana, njihov predstavnik u Madjarskoj, ambassador Wen-Lung Tao, je upravo u tu svrhu došao u Sremčicu gde je zajedno sa ambasadorom Albertom di Lukom isporučio željeni i iščekivani minibus koji je usrećio mladiće i devojke, kao i ljude koji vode brigu o njima.\nIsporuka odeće Original Marines za obe institucije u poslednjim danima decembra su finalne donacije u okviru projekta Make a Wish 2016.\nA u 2017.godini?\nVeoma ambiciozan projekat koji planiramo poziva roditelje one dece koja imaju zdravstvene dijagnoze koje zahtevaju specifične i komplikovane hirurške intervencije – da izlože svoje probleme i potrebe ambasadi Malteškog reda u Beogradu tokom nastupajuće godine.\nAmbasada će nastojati da omogući realizaciju neophodnih hirurških operacija u Srbiji posredstvom gostujućih lekara specijalista iz drugih zemalja, ili da u ekstremnim slučajevima obezbedi transport mladih pacijenata u zemlje gde postoje sanitetski i finansijski uslovi za obavljanje intervencije.\nU ovakvim slučajevima je potrebno da na adresu Ambasade Suverenog Vojnog Malteškog reda u Beogradu stigne detaljan medicinski izveštaj o mladom pacijentu od strane njegovog/njenog lekara, kao i od medicinske ustanove u Srbiji gde su se do sada obavljala specijalistička lečenja (Izveštaji bi po mogućnosti trebalo da budu na engleskom jeziku).\nOvo je velika ambicija za Make a Wish 2017 koja ujedinjuje našu ambasadu u Beogradu – diplomate,saradnike i volontere – sa celim Malteškim redom i sa velikodušnim donatorima iz Italije, Monaka i Tajvana – koji su nas podržavali u projektima 2015. i 2016.godine, pokazavši bratsku spremnost za pružanje pomoći i kojima u Novoj godini upućujemo čestitke mira i spokojstva u velikoj radosti hiljadugodišnje ali uvek mlade misije Malteškog reda.


Stipendija studentima za Master studije | Kamatica\nStipendija studentima za Master studije\nNovosti iz banaka izvor: Master Card\nKompanija MasterCard će organizovati takmičenje studenata „Istraživanje slučaja“ na Ekonomskom fakultetu u Beogradu, 6. oktobra 2010. godine. Učesnici takmičenja imaju zadatak da prezentuju marketinški plan i plan publiciteta za MasterCard inovativnu platnu karticu, a najbolji među njima će dobiti punu stipendiju za Master studije na Ekonomskom fakultetu.\nOvo će biti drugo po redu takmičenje „Istraživanje slučaja“ koje je MasterCard organizovao u Srbiji. Ovo takmičenje ima za cilj da pomogne studentima da razumeju poslovne izazove sa kojima se kompanije suočavaju, da ih stimuliše da osmisle kreativna i funkcionalna rešenja koja ih stavljaju u poziciju da donose ključne odluke vezane za budućnost projekta.\nManuel Alekse, Menadžer kompanije MasterCard Europe za Srbiju, izjavio je:\n„Prošlogodišnje takmičenje ’Istraživanje slučaja’ nam je pokazalo da studenti u Srbiji poseduju veliki potencijal i znanje. Kao član žirija, bio sam jako impresioniran kreativnim rešenjima, prezentacijskim veštinama i motivisanošću ovih mladih ljudi i stoga nisam ni sumnjao da će takmičenje ’Istraživanje slučaja’ postati redovni godišnji događaj i jako dobar način da pomognemo najtalentovanijim studentima da unaprede svoje obrazovanje.“\nPotencijalni kandidati bi trebalo da imaju do 30 godina i da ispunjavaju uslove za upis na Master studije na Ekonomskom fakultetu. Studenti mogu da se prijave do 30. septembra prateći uputstva sa veb sajta kompanije MasterCard u Srbiji www.mastercard.rs, gde mogu pronaći i svu ostalu potrebnu dokumentaciju.\nFinalni dan takmičenja će se održati na Ekonomskom fakultetu u Beogradu 6. oktobra 2010. godine. Učesnici će predstaviti svoj poslovni plan pred stručnim žirijem, koji uključuje Manuel Aleksea, profesore Ekonomskog fakulteta i nekoliko uspešnih biznismena iz regiona. Uz pomoć saveta stručnjaka, studenti će imati mogućnost da steknu uvid u to koje su im veštine potrebne da bi bili uspešni u poslovnom svetu, kao i mogućnost da bolje upoznaju ključne mehanizme kartičarske industrije. Pobednik takmičenja će biti nagrađen školarinom za Master studije na Ekonomskom fakultetu.


EU “ispravlja” Inzkov zakon?! – Gluporije\nTeška saobraćajna nesreća u BiH: Poginuo 46-godišnji muškarac\nViši zvaničnici EU rade na “ispravljanju” zakona koji je nametnuo bivši visoki predstavnik u BiH Valentin Inzko nakon što su zaključili da postoji rizik od izazivanja ponovnog sukoba u regionu, piše “Guardian”.\nIzvori britanskog dnevnika navode da je na nedavnom sastanku evropskog komesara za proširenje Olivera Varheljija zaključeno da je “Inzkov zakon” odgovoran za aktuelnu krizu u BiH.\nPrema pisanju lista, tokom susreta sa delegacijom EU u BiH Varhelji je dao svoju “iskrenu procjenu” da je Inzko “odgovoran za aktuelnu političku krizu i delegetimizaciju OHR-a”.\n“Inzkove izmjene ne mogu biti osporene sa tačke gledišta suštine prava, ali činjenica da je (zakon) nametnut posljednjeg dana njegovog mandata, predstavlja problem. Posebno što tako važna odluka, treba da bude donesena kroz diskusiju svih. Sada je pitanje kako to ispraviti”, rekao je Varhelji tokom sastanka 25. novembra.\nList piše da je Varhelji svojim kolegama u EU prenio da je rukovodstvo Bošnjaka izrazilo želju da ovo pitanje riješi usvajanjem novog zakona koji bi mogao da podstakne predstavnike Republike Srpske da u punom kapacitetu učestvuju u radu zajedničkih institucija.\n“Guardian” podsjeća da je član Predsjedništva BiH Milorad Dodik “proteklih nekoliko mjeseci na meti optužbi da pokušava da otcijepi Republiku Srpsku”.\nList napominje da Dodik ističe da vlast nije ravnopravno raspodijeljena, te da je Inzkovo nametanje zakona o zabrani negiranja genocida bio nedemokratski potez i glavni uzrok problema u BiH.


Samo ojačana preuređena EU može primiti novu članicu, možda i 2025. | EurActiv Serbia\nRead time : 5 m, 1 s\nDa bi bila sposobna da primi neku novu zemlju u članstvo, Evropska unija najpre mora iznutra ojačati i produbiti svoje ustrojstvo, naročito zonu evra, a ukoliko uporedo neka država Zapadnog Balkana ekonomskim i političkim reformama stasa za članstvo, nije isključeno da joj se vrata EU otvore možda već 2025. To su agenciji Beta rekli dobro upućeni zvaničnici u Savetu ministara EU u Briselu, istakavši da će na majskom samitu EU-Zapadni Balkan biti potvrđen stav da je budućnost zemalja tog regiona u Uniji.\nMada je vrlo izvesno, objasnili su, da će neka nova članica ući sasvim verovatno u drugi, niži stepen ustrojstva i sistema odlučivanja kad se Unija konsoliduje i u zoni evra stvori jezgro, "prvi stepen, brzinu", koje će brže i jedinstvenije napredovati.\nJer, to je od životnog interesa i Unije i kandidata za članstvo, pošto bi iznutra slaba EU, isto kao za članstvo ekonomski i politički nedovoljno pripremljena zemlja-kandidat, samo stvorili nove krupne probleme, što se već videlo na primeru nekih članica koje su ušle u "evropski klub" s velikim nevoljama posebno oko vladavine prava i korupcije.\nTakođe da uveri javnost da će to doneti novu vrednost i dobitak Uniji, ojačati je bezbednosno, otvoriti nova tržišta, a ne "uvoz novih siromašnih rođaka koji čekaju novac iz zajedničke kase".\nAli o tome, rečeno je, jeste bilo rasprave na prošlonedeljnom sastanku šefova diplomatija EU, uz opaske Nemačke, Francuske i Holandije da bi jasno moralo da se predoči da Strategija proširivanja na Zapadni Balkan ne jamči automatsko članstvo, da je to "proces koji vodi pridruživanju", i da je nužno da najpre svaka zemlja regiona pojedinačno to opipljivo zasluži po dostignutom stepenu demokratskog, političkog i ekonomskog razvitka.\nZvaničnici u Briselu su ukazali na činjenicu da se o tome već godinama raspravlja u EU i da ni francuski predsednik Emanuel Makron na ulazak novih članica u EU nije stavio "rampu", mada jeste prošle nedelje u Evropskom parlamentu predočio da samo ako preuredi svoje strukture, EU može primiti novu članicu, jer već sve teže funkcioniše i sa sadašnjih 28, odnosno 27 članica, kad iduće godine iz članstva izađe Velika Britanija.\nFunkcioneri u Savetu ministara EU misle da je jedino ostvarljivo i moguće da se uporedo odvija nimalo lak proces preustrojstva i jačanja Unije iznutra očigledno neminovnim stvaranjem "EU u dve brzine", odnosno jezgra oko ekonomski i finansijski osnažene zone evra, uz uporedne evropske reforme kandidata za članstvo na Zapadnom Balkanu.\nOni misle da nije baš nužno da se celokupno jačanje i produbljivanje Unije okonča da bi, ako sprovede sve reforme i ispuni sve uslove, neka zemlja mogla zakucati na vrata EU, možda već i 2025, što stoji kao neki "teško ostvarljivi, ali ne i nemogući rok".\nVeto Španije na deklaraciju samita EU-Zapadni Balkan zbog Kosova\nOrganizacija prvog Samita EU-Zapadni Balkan u poslednjih 15 godina pokazala se problematičnijom nego što se očekivalo, posebno pošto je Španija stavila veto na predlog teksta zajedničke deklaracije čije usvajanje je planirano tokom Samita.\nŠpanski list Pais navodi da premijer Marijano Rahoj ne želi da se njegovo ime nađe na istom dokumentu sa imenom lidera Kosova, čiju nezavisnost Španija ne priznaje.\nZbog blokade će u Sofji najverovatnije biti izdato saopštenje članica EU, bez uključivanja lidera Zapadnog Balkana, dodaje Pais.\nMada su preostale četiri zemlje koje nisu priznale nezavisnost Kosova pristale na takav format samita, Španija je jedina koja ozbiljno postavlja pitanje neučešća na sastanku i jedina je blokirala usvajanje zajedničke deklaracije, piše Pais pozivajući se na diplomatske izvore. Izvori dodaju da bi Grčka, Rumunija, Kipar i Slovačka tolerisale zajedničko saopštenje, da ga Madrid nije odbacio.\nPrema informacijama tog lista, Španija je svoju konačnu odluku donela 19. aprila.\nRahoj će najverovatnije napustiti samit u Bugarskoj 17. maja, pre početka sastanka sa liderima Zapadnog Balkana, ali će biti prisutan dan ranije, tokom radne večere sa ostalim liderima 28 članica EU.\nTo jasno pokazuje da se španski premijer ne slaže s činjenicom da prisustvuje sastanku sa Hašimom Tačijem, predsednikom teritorije čiju jednostrano priznatu nezavisnost nisu priznali svi u EU, navodi list.\nZajedničke deklaracije na sastancima sa trećim zemljama su pokazatelji uzajamnog razumevanja.\nŠpanija je od početka izražavala rezervu prema nezavisnosti Kosova, ali je napetost u Kataloniji dodatno pooštrila njen stav.\nMadrid se u institucijama EU obično drži stava većine i retko blokira zajedničke odluke, ali poređenje Katalonije sa Kosovom koje pokušavaju da naprave neke independističke snage uznemirile su vladu u Madridu, navodi Pais.\nDodaje se da je do napetosti došlo u trenutku kada Brisel pokušava da ojača veze i dijalog sa balkanskim zemljama.\nPrema saznanjima lista, EU planira da organizuje novi Samit EU-Zapadni Balkan 2020. godine.


Vulin: Evropol dojavio - Zvicer spremao atentat na Vučića\nMinistar unutrašnjih poslova Aleksandar Vulin saopštio je večeras da postoji organizovana kriminalna grupa, čiji je organizator Radoje Zvicer, koja namerava atentat i ubistvo predsednika Srbije Aleksandra Vučića, saopštilo je Ministarstvo unutrašnjih poslova.\n"Nakon što smo posredstvom Evropola, koristeći službene, zvanične vidove komunikacije između policija, 14. januara dobili informaciju pod oznakom hitno, od pripadnika policije jedne zemlje članice >> Pročitaj celu vest na sajtu Radio Televizija Vojvodine << Evropske unije, Ministarstvo unutrašnjih poslova Srbije je zvanično obavešteno o postojanju operativnih informacija o postojanju organizovane kriminalne grupe sačinjene od državljana različitih zemalja, koja za cilj ima ubistvo, atentat na predsednika Srbije Aleksandra Vučića", rekao je ministar Vulin.\nPrema njegovim rečima, nakon što su se u više ekspertskih nivoa uverili u kvalitet i vrednost dobijene informacije, pripadnici Ministarstva unutrašnjih poslova (MUP) i Bezbednosno-informativne agencije (BIA) zajedno sa Evropolom i partnerskom službom od koje je informacija dobijena pokrenulo je opsežnu akciju na utvrđivanju identiteta svih pripadnika ove zločinačke organizacije, koja za cilj ima ubistvo predsednika Vučića.\n"Na čelu ove kriminalne organizacije nalazi se crnogorski državljanin Radoje Zvicer, za kojim je Srbija već raspisala poternicu, organizator i jedan od vođa kavačkog klana, odgovoran za šverc i ilegalnu prodaju narkotika, ali i organizaciju i naručivanje više ubistava koja su počinjena na teritoriji Srbije, Crne Gore ali i drugih zemalja", rekao je ministar Vulin.\nNaveo je da na istrazi ostaje da utvrdi da li je Radoje Zvicer ovu zločinačku organizaciju okupio i organizovao da bi ubili predsednika Vučića po sopstvenom nahođenju ili zato što je dobio naređenje od svog političkog šefa, političkog vođe.\nDodao je da će do tada pripadnici MUP i BIA o svakom saznanju do koga budu došli operativnim radom, obaveštavati Tužilaštvo za organizovani kriminal.\n"U saradnji sa predstavnicima vojnih bezbednosnih struktura učinićemo sve da se naš ustavni poredak, svakodnevni način života, mir i stabilnost sačuvaju i da se sačuva bezbednost i život predsednika Aleksandra Vučića. Živela Srbija", rekao je ministar Vulin.\nVesić: Državni organi da reaguju na dokaze o pripremi atentata\nČlan Predsedništva SNS Goran Vesić pozvao je državne organe da odmah reaguju na dokaze koje je Republici Srbiji dostavio Europol da vođa kriminalnog klana Radoje Zvicer priprema atentat na predsednika Srbije Aleksandra Vučića.\n"Kriminalci, ali i oni koji su naručili atentat ubistvom Vučića žele da zaustave dalji napredak Srbije. Aleksandar Vučić je simbol rasta i uspeha Srbije kao i borbe protiv organizovanog kriminala pa kriminalci njegovim ubistvom žele da ubiju našu zemlju. Kao neko ko je svedok kako je medijski, a potom i organizaciono pripremano ubistvo premijera Đinđića 2003. godine pozivam državne organe da ove pretnje shvate krajnje ozbiljno, da reaguju i zaštite Predsednika", napisao je Vesić na Fejsbuku.\n"Nigde nije zabeleženo da mafija na tako gnusan način pokušava da se obračuna sa predsednikom države kao što se to već godinama radi prema Aleksandru Vučiću. Jasno je da raznim kriminalcima i članovima mafije smeta jaka Srbija, na čelu sa Vučićem, spremna i odlučna da se bori protiv organizovanih kriminalnih grupa", istakao je Dodik u izjavi za Srnu.\nKako je prenela RTRS, Dodik je kazao da takvim kriminalcima odgovara bezakonje, nasilje i urušena politička stabilnost u Srbiji i za to im veliku smetnju predstavlja Vučić koji to ne dozvoljava.\nMarinković: Ako zaustave Vučića Srbija je izgubljena\nPoslanik SNS Vladimir Marinković u današnjem je saopštenju izrazio snažnu podršku ministru i pripadnicima ministarstva unutrašnjih poslova.\n"Sada je sasvim jasno da ke brutalna kampanja dehumanizacije predsednika i članova njegove porodice uz očiglednu podršku političkih mentora bila deo pripreme za pokusaj, slobodno mogu da kažem terorističkog akta čiji je glavni cilj zaustavljanje Srbije i svega onoga sto je Aleksandar Vučić uradio za naše građane i državu u proteklih 7 godina", naveo je Marinković.\nOdlučna i bespoštedna borba za vitalne nacionalne interese i nas narod trebalo je da bude plaćena najskupljom mogućom cenom, njegovim životom sto bi, kaže Marinković, dovelo do najgoreg scenarija koji bi izazvao haos u zemlji i vratio je u period kada je pod vlašću političko-tajkunskog kartela do 2012. godine "predstavljala običan dominion čije resurse su čerupali i koristili svi oni koji iz međunarodnih i domaćih struktura koji bi najradije da naša zemlja i narod nestanu".\nVučić je, kaže Marinković, pokvario planove svih koji su Srbiju videli kao svoj plen i platformu za lično bogaćenje ili ostvarivanje sopstvenih geopolitičkih interesa.\nSNS BG: Nadležni organi da zaštite život predsednika\nGradski odbor Beograd Srpske napredne stranke zahteva od nadležnih državnih organa da zaštite život predsednika Aleksandra Vučića, ali i da što hitnije reaguju povodom informacija u vezi sa spremanjem atentata na predsednika Srbije.\n"Jasno je da organizovanim kriminalnim krugovima ne odgovara beskompromisna borba protiv kriminala, koju je inicirao upravo predsednik Vučić. Smeta kriminalcima, poput Zvicera, što je Srbija jaka i stabilna, smeta im što u našoj zemlji više nisu zaštićeni i što ih jaka Srbija, predvođena Aleksandrom Vučićem, tretira upravo onako kako zaslužuju-kao ozloglašene kriminalce", navodi GO u saopštenju koje je dostavljeno medijima.\nGrađani Srbije su svedoci svakodnevnih pokušaja da se destabilizuje Srbija, svedoci su da svima smeta Srbija koja jača i koja ide napred i zato pokušavaju da vrate Srbiju u prošlost, kažu naprednjaci i poručuju da je pristojna i moderna Srbija uz Aleksandra Vučića i da mu pruža bezrezervnu podršku u njegovoj borbi za Srbiju i sve njene građane.\nBlic: Kriminalna grupa spremala atentat na Vučića, na čelu grupe Radoje Zvicer\nNoviMagazin.rs: Vulin: Dobili smo informacije o kriminalnoj grupi koja planira atentat na Vučića\nRadio 021: Vulin: Pripreman atentat na Vučića\nBlic: KO JE RADOJE ZVICER? Vođa krvavog krimnalnog klana, sarađivao sa Veljom Nevoljom, a spremao je i ATENTAT NA VUČIĆA\nB92: Zvicer spremao atentat na predsednika Srbije – ministar Spasovski mu izdao važeći pasoš?\n"SPREMAN ATENTAT NA ALEKSANDRA VUČIĆA" Ministar Vulin otkrio najnovije informacije - Srbija će ostati u ŠOKU\nMinistar unutrašnjih poslova Aleksandar Vulin saopštio je javnosti najnovije informacije do kojih je došao MUP...- MUP je zvanično obavešeten o postojanju kriminalne grupe koja za cilj ima atentat na predsednika Srbije - rekao je Vulin na konferenciji za medije u Palati Srbije...- Obavešteni smo...\nIzvor: Nezavisne Novine, 21.Jan.2022\nBEOGRAD - Ministar unutrašnjih poslova Aleksandar Vulin izjavio je večeras da je posredstvom Evropola i službenih vidova komunikcije između policija, 14. januara srpska policija dobila informaciju pod oznakom hitno o postojanju organizovane kriminalizovane grupe koja ima za cilj ubistvo ..\nIzvor: Luftika.rs, 21.Jan.2022\nMinistar unutrašnjih poslova Aleksandar Vulin izjavio je večeras da je posredstvom Evropola i službenih vidova komunikcije između policija, 14. januara srpska policija dobila informaciju pod oznakom hitno o postojanju organizovane kriminalne grupe koja koja ima za cilj ubistvo – atentat na predsednika...\nMinistar policije navodi da je planirano ubistvo predsednika Srbije\nMinistar unutrašnjih poslova (MUP) Srbije Aleksandar Vulin izjavio je da je kriminalna organizacija na čijem je čelu crnogorski državljanin Radoje Zvicer, jedan od vođa "kavačkog klana", planirala ubistvo predsednika Srbije Aleksandra Vučića. "Pripadnici MUP-a i Bezbednosno informativne agencije,...\nIzvor: VOA, 22.Jan.2022, 10:51\nMinistar policije Aleksandar Vulin izneo je u petak uveče informacije da se spremao atentat na predsednika Srbije Aleksandara Vučić, koji je trebalo da izvede organizovana kriminalna grupa na čelu sa crnogorskim državljaninom Radojem Zvicerom. Kako piše u saopštenju MUP-a, informacija je...


INFO ::: Naslovna - Aktuelnosti > Vaš glas za listu LDP-LSV-SDS je glas za očuvanje osnovnih...\nVaš glas za listu LDP-LSV-SDS je glas za očuvanje osnovnih demokratskih potencijala Srbije!\nPismo dr Žarka Koraća građanima Srbije\nIzbori 24. aprila su vrlo važni jer se Srbija ubrzano udaljava od demokratskih sloboda koje su teško izvojevane u desetogodišnjoj borbi sa Miloševićevom autokratijom. Upravo izborna kampanja vladajuće stranke pokazuje beskrupulozno gušenje slobode medija, zloupotre pozicije vlasti u toj kampanji, zastrašivanje građana i neprekidno stvaranje iluzije o stvarnom stanju ekonomije u Srbiji. Iako su SNS i SPS već četiri godine na vlasti, oni svoje izborne kampanje ne baziraju na stvarnim rezultatima svoje vlasti, kako bi bilo normalno, već na nastanku satanizacije demokratske opozicije i njenom prikazivanju kao kočničara neviđeno vidovitih ekonomskih i društvenih projekata vlasti.\nDragi građani, na vama je da zaustavite ovaj projekat devastacije krhe demokratije u Srbiji koji sve gore izgleda. Pretnje, ucene, stvaranje novog kulta nepogrešivog vođe, svakodnevna zloupotreba medija, sve dublje siromaštvo, nedostatak investicija i sumanuti propagandni građevinski projekti, vraćaju nas u velikoj meri gde smo već bili.\nNe dozvolite da vaš glas ode onima koji sem neprekidne propagandne kampanje nemaju nikakve druge sposobnosti. Imena Dačić, Šešelj i Vučić su već jednom dominirala političkim životom Srbije, želite li da se to ponovi?\nIzaberite ljude koji jesu odgovorni što Srbija nije brže napredovala dok su bili na vlasti, ali nikada nisu zloupotrebljavali vlast kako se to danas radi. Izaberite ljude koji su imali hrabrosti da se suprotstave ratnoj politici, drugoj najvećoj inflaciji u istoriji Evrope, ubicama u službi države i pljački za vreme sankcija koja je uništila Srbiju. Uz sve greške, njihove biografije i ne liče na biografije nosilaca današnje vlasti Srbije.\nNe zaboravite, vaš glas je glas za budućnost Srbije, protiv pretnji i ucena, a za stvarnu demokratsku Srbiju. Jednom ste imali hrabrosti da se suprotstavite zloupotrebi države, učinite to ponovo. Ne budite malodušni, demokratska Srbija ima samo vas, mnogi su je sanjali, neki zbog nje ubijeni, ali njen san nikada nije dosanjan.\nDemokratska Srbija ste vi, možda ste nezadovoljni demokratskim opozicionim strankama, ali i takve, mnogo puta su bolje od ovoga što nas danas vodi. I ne zaboravite, one na izborima nisu radile ovo što danas vidite, one su verovale u demokratski glas Srbije na izborima.\nOvaj put vaš glas za listu LDPLSV-SDS je glas za očuvanje osnovnih demokratskih potencijala Srbije i opomena njenim liderima da Srbija nema više vremena za gubljenje.\nŽarko Korać, profesor i kandidat LDP na listi „Boris Tadić, Čedomir Jovanović - Savez za boljuSrbiju - LDP, LSV, SDS“


„Nama je naš gazda, vlasnik i direktor Lagune saopštio u petak na kolegijumu da je dogovorio biznis aranžman sa Željkom Mitrovićem da on otkupi pravo na korišćenje frekvencije na kojoj će on emitovati nekakav svoj novi radio. To nam je predstavljeno kao biznis aranžman i mi nemamo ništa protiv toga da neko proda nešto što je sam napravio, ali problematično je to što se jedan takav radio zapravo prodaje čoveku koga ne poznajemo i ne bi voleli nikada da ga upoznamo i koji je unazadio kulturno ceo srpski narod. To mislimo o postupcima Mitrovića i ne želimo da učestvujemo u bilo čemu što bi moglo da nas poveže sa njegovim likom i delom“, rekao je Brakus.\nSejdinović je pozdravio odluku kolega da po informaciji da Željko Mitrović preuzeti frekvenciju napuste radna mesta i pošalju društvu snažnu poruku da neće da imaju ništa sa Željkom Mitrovićem i svime što simbolizuje njegova imperija Pink, koja je, ocenio je, „razorila ovo društvo“.\nUkazao je i da kodeks novinara Srbije poziva novinare koji imaju sumnju da će biti prinuđeni da krše kodeks, da javno upozore javnost na to da je „ovo dobar primer“.\nOn je ocenio da akvizicija Radija Laguna ima dva cilja – da utiša glasove sa tog radija i sa druge strane da se proširi Pink imperija i naprednjački monopol nad našom medijskom scenom.\nBrakus je naglasio da otkad rade emisiju „Obavezno-neobavezno“, nisu imali nikakvu vrstu cenzure i da im je vlasnik radija Dejan Papić davao slobodu da rade šta žele.\n„Ne znam da li je to razlog za akviziciju, vlasnik nam je rekao da je isključivo poslovni odnos bio u pitanju“, istakao je Brakus.\n„Na te probleme se drugačije gleda od Smiljana i mene – mi smo besmisleni likovi“, ocenjuje.\nUpitan da li se na osnovu primera tog voditeljskog para često čuje rečenica da problem novinarstva nije u slobodi već u ceni, Sejdinović ističe da se u kodeksu novinara ne spominje cena – već rad u javnom ineteresu.\n„Povodom tog otkaza, kolegama želim svaku sreću, ali svi su svesni da njihov rad nije bio po visoko profesionalnim standardima“, rekao je Sejdinović.\n„Smiljan i ja u ovoj priči realno smo nebitni, snaći ćemo se mi – možemo da konobarišemo, ali veći problem je što nestaje radio koji je bio bastion nekog zdravog razuma, koji je nosio tekovinu starog B92 i okupio ljude koji su dejstovovali kao tim… Svi koji su kreirali program u njega su uneli nešto svoje autentično, kulturno“, rekao je Brakus.\nNa pitanje da li zaista postoji podela na režimske i opozicione medije u Srbiji, Sejdinović kaže: „Ja nekako ne verujem u tu podelu koja je zapravo na neki način podstaknuta od strane vlasti…Vidim veliki broj medija koji se nalaze u orbiti interesa vladajuće stranke, koji krše kodekse, a ono što kaže kodeks novinara je da oni koji ne poštuju etička pravila ne zasluuju podršku novinarskih udruženja i na taj način su isključeni iz grupacije koja radi profesionalno svoj posao. Sa druge strane vidim jedan mali broj medija koji su po mom dubokom uverenju uz određene propuste, mediji koji drže do novinarskog kodeksa, kulture dijaloga i slično“.\n„Vidim podelu na režimske i sa druge strane – koliko god bio izlizan taj izraz – nezavisne ili profesionalne medije“, rekao je Sejdinović.\n„Ako može neko da dođe i ispred firme radi ono što je juče radio radnik obezbeđenja novinarima N1, ako se to sve dozvoljava, mi smo duboko podeljeno društvo“, rekao je Brakus.\nOcenio je i da u Srbiji, ako iznesete istinu bilo kakvu, automatski dobijate etiketu da ste opozicioni. „Mene zovu žuti Brakus ne znam koliko dugo“.\n„Živimo u društvu u kom je vlast toliko antagonizovala ljude i ovaj incident sa ekipom N1 proizvod je takve jedne atmosfere“, ocenio je Sejdinović.\nIgor Brakus Nedim Sejdinović Radio Radio Laguna Željko Mitrović\n← Juronjuz u Srbiji dobio dozvolu za emitovanje programa\nANEM: Sankcionisati pretnje ekipi N1 ispred kompanije „Aseko“ →


Datum objave: 25.06.2018 15:30 | Autor: MJU\n„Uspostavljanje funkcionalne javne uprave jedan je od glavnih izazova procesa evropskih integracija koji direktno utiče na sposobnost vlada da pružaju usluge i podstiču konkurentnost i privredni rast“, kazala je ministarka javne uprave, Suzana Pribilović, na skupu povodom obilježavanja Međunarodnog dana javne uprave.\nOna je istakla da je zadovoljan i motivisan državni službenik nosilac svih procesa i promjena u javnoj upravi i da je njegov status unapređen novim Zakonom o državnim službenicima i namještenicima, koji počinje da se primjenjuje od 1. jula.\nPribilović je ukazala da je uvedeno niz novina u vezi sa većim mogućnostima za mobilnost kadrova unutar i izvan državnog organa, skraćivanje internih procedura, i dodala da je poseban naglasak stavljen na unapređenje sistema nagrađivanja službenika.\nPrema njenim riječima, nova Stategija proširenja na Zapadni Balkan, koju je Evropska komisija (EK) usvojila u februaru, dodatni je podstrek za nastavak započetih reformi.\nReforma javne uprave, kako je kazala Pribilović, jedan je od prioriteta Vlade, jer je razvijena javna uprava temelj za uspješno sprovođenje pravila i standarda Evropske unije (EU). „Iz tog razloga, naša javna administracija mora da napravi značajan iskorak kako bismo bili spremni da evropski sistem funkcionisanja prenesemo i kod nas“, rekla je Pribilović.\nOna smatra da javna uprava treba da bude moderna, funkcionalna, servisno orjentisana i da omogući bolji kvalitet života crnogorskih građana. Kako je navela Pribilović, Vlada je svjesna svojih obaveza i odgovornosti i da ulaže značajne napore da što kvalitetnije i odgovornije obezbjedi ostvarivanje ovih ciljeva.\nPrioriteti Ministarstva, prema njenim riječima, su povećanje broja elektronskih usluga, uključivanje jedinica lokalnih samouprava na portal e-uprave, primjena novih zakonskih rješenja u službeničkom sistemu državnih i lokalnih službenika i namještenika.\nPoseban akcenat, kako je rekla, je na realizaciji najzahtjevnijih aktivnosti u narednom periodu, a koje se odnose na Plan optimizacije zaposlenih u javnom sektoru i stvaranje preduslova za izgradnju One Stop Governmenta.\n„Ovo će poboljšati operativnost i povjerenje građana u javnu upravu“, smatra Pribilović.\nOna je kazala da se priprema novi Zakon o državnoj upravi , koji treba da obezbjedi reorganizaciju sistema državne uprave i položaja organizacija sa javnim ovlašćenjima. „Javna uprava treba da bude u službi građana, da doživi punu afirmaciju, a ne da ostane samo slovo na papiru“, poručila je Pribilović.\nStalna predstavnica UNDP-a i koordinatorka Sistema Ujedinjenih nacija (UN) Fiona Mekluni kazala je da Crna Gora još nije uspjela da osigura zadovoljavajuću zastupljenost žena na višim položajima.\n“Žene su često prvaci u pružanju usluga građanima, ali njihovo zastupanje na višim položajima u javnoj upravi ostaje pitanje koje treba da se rješava”, kazala je Mekluni.\nOna je rekla da je ukupan udio žena u javnoj upravi, pa čak i na upravljačkim pozicijama, visok, 54 odsto žena nasuprot 46 odsto muškaraca.\n“Međutim postoje značajne rodne razlike u profesijama koje se tradicionalno smatraju muškim, kao što su policija, carina ili odbrana i ženskim, administracija, obrazovanje i kultura”, smatra Mekluni.\nOna je kazala da žene zauzimaju 23 odsto mjesta u Skupštini, da samo u četiri od 17 ministarstava imaju vodeću poziciju i da su samo tri od 23 predsjednika opštine žene.\nŽene, kako je kazala Mekluni, zauzimaju značajan dio određenih visokih pozicija, poput direktora direktorata, državnog sekretara, ali su manje zastupljeni na višim dužnostima poput generalnog konzula.\n“Tradicionalni pojmovi o ženskim i muškim poslovima i dalje postoje i žene su najzastupljenije na poslovima koji omogućuju ravnotežu između radnih i porodičnih obaveza”, navodi se u posljednjem izvještaju CEDAW-a za Crnu Goru.\nMekluni je zaključila da je zajednički cilj stvoriti djelotvorne i odgovorne institucije, kao temelje efikasnog upravljanja.\n“Ostvarivanjem ovog cilja, Crna Gora će takođe ostvariti napredak u postizanju Agende održivog razvoja, a naročito Cilja održivog razvoja 16: mir, pravda i jake institucije”, zaključila je Mekluni.\nŠefica Sektora za politiku, evropske integracije i trgovinu u Delegaciji EU, Plamena Halačeva, kazala je da je servisno orjentisana javna uprava presudna za sprovođenje reforme javne uprave u skladu sa evropskim standardima.\n“Reforma javne uprave mora da osnaži upravu na svim nivoima, uključujući kvalitet i odgovornost javne uprave, povećanje profesionalnosti, kao i transparentnost javne uprave”, ocijenila je Halačeva.\n“Kao što je konstatovano u posljednjem Izvještaju Evropske komisije, za to je potrebna snažna politička volja. Treba obezbjediti i liniju odgovornosti i uložiti napor da se napravi uprava koja je prave veličine”, poručila je Halačeva.\nOna je kazala da Evropska komisija pruža podršku tim naporima sa programom vrijednim 15 miliona eura namijenjenih reformi javne uprave, kao i sa dodatnih 11 miliona eura namijenjenih unapređenju javnih finansija.\nNa obilježavanju Međunarodnog dana javne uprave dodijeljena je nagrada za najveći doprinos reformi javne uprave načelnici odjeljenja za reformu javne uprave, Mariji Hajduković, koja se zahvalila na ukazanom povjerenju službenicima javne uprave koji su, kroz anonimnu anketu, prepoznali njen rad.\n“U reformi javne uprave uvijek postoji prostor za poboljšanje rada. Mi smo, u prethodnoj godini, započeli sa brojnim normativnim aktivnostima i Planom optimizacije zaposlenih u javnom sektoru. Očekuje nas i kreiranje nekih novih javnih usluga, gdje će građani vidjeti sve benefite reforme javne uprave”, poručila je Hajduković.\nVideo: Film Ministarstvo javne uprave\nVideo: Izlaganje ministarke javne uprave, Suzane Pribilović-Međunarodni dan javne uprave\nVideo: Izlaganje Stalne predstavnice UNDP-a i koordinatorke Sistema Ujedinjenih nacija (UN) Fione Mekluni-Međunarodni dan javne uprave\nVideo: Izlaganje šefice Sektora za politiku, evropske integracije i trgovinu u Delegaciji EU, Plamene Halačeve- Međunarodni dan javne uprave\nVIdeo:Obilježavanje Međunarodnog dana javne uprave-Panel “Javna uprava po mjeri građana“ 1\nVideo:Obilježavanje Međunarodnog dana javne uprave-Panel “Javna uprava po mjeri građana“ 2


eKapija | Jovanka Jovanović, direktorka "Robert Bosch Srbija" - Izgradnja fabrike u Pećincima otvoriće vrata za nove investicije naše kompanije\nIzvor: eKapija | Subota, 03.12.2011.| 13:24\nJovanka Jovanović, direktorka "Robert Bosch Srbija" - Izgradnja fabrike u Pećincima otvoriće vrata za nove investicije naše kompanije\nIzgradnja fabrike koja će proizvoditi sisteme brisača za automobile u Pećincima, osim 620 novih radnih mesta Srbiji će doneti i mnogobrojne indirektne koristi. Ako realizacija ovog projekta bude uspešno završena, a gotovo sam sigurna da hoće, kompanija "Bosch" imaće neuporedivo veće razloge da nastavi da i dalje investira u Srbiju, kaže na početku razgovora za "eKapiju" direktorka "Robert Bosch Srbija" Jovanka Jovanović.\nFabrika čija će izgradnja početi u martu 2012. godine zauzimaće površinu od 22.000 m2, a pogon će najpre zaposliti 60 radnika. Početak probne proizvodnje očekuje se na proleće 2013. godine.\n- Do 2019. godine je planirano proširenje na 40.000 m2 – kaže Jovanka Jovanović.\neKapija: Koji nivo proizodnje očekujete i na kojim tržištima ćete prodavati sisteme brisača za automobile proizvedene u Pećincima?\n- Sve što budemo proizvodili u novoj fabrici prodavaćemo na evropskom trzistu gde su locirani naši najznačajniji kupci iz oblasti autoindustrije.\nZa sada ne mogu da kažem koliko će se, količinski, proizvoditi sistema za brisače, ali će sigurno biti u pitanju veoma veliki iznosi i kada je reč o količini proizvoda, kao i o prihodu koji će biti generisan.\nU prvoj godini realizacije ovog projekta bićemo pre svega koncentrisani na samu izgradnju fabrike i sve ono što izgradnju prati.\neKapija: Zbog čega ste se odlučili da baš u Srbiji izgradite pogon vredan čak 70 mil EUR?\n- "Bosch" je nešto više od godinu dana analizirao lokacije u zemljama istočne i srednje Evrope, i uz kontinuiranu podršku Vlade Republike Srbije i SIEPA-e, odlučili smo se za Srbiju.\nBilo je nekoliko faktora koji su presudili, a prvi su dobra pozicioniranost zemlje i dobra infrastrukutra. Naši kupci su u Evropi, a Srbija je sa tim tržištima dobro povezana, i u odnosu na njih dobro locirana.\nPrilikom analiziranja srpskog tržišta, mnogo nam je značilo i to što smo od Udruženja nemačke privrede dobili informacije da su nemačke firme koje posluju u Srbiji zadovoljne, da im nije žao što su došle ovamo i da su spremni da ulažu u proširenje svojih kapaciteta. Čak 80% nemačkih firmi izjavilo je da su spremne da ponovo investiraju u Srbiji. To je svakako bio veoma dobar znak za nas. Takođe, postoji još jedan vrlo bitan faktor zbog koga smo odabrali baš Pećince, a to je blizina dva univerzitetska centra – Beograda i Novog Sada, a to znači dostupnost kvalifikovane radne snage. Već smo imali nekoliko razgovora sa univerzitetima sa kojima planiramo saradnju.\neKapija: Da li je "Bosch" ipak imao neke nedoumice kada je reč ulaganju na srpskom tržištu? Smatrate li da postoje fakori koju Srbiju mogu učiniti rizičnom za investiranje?\n- Ne smatram da je Srbija uopšte rizična za ulaganje, naprotiv, mislim da je Srbija izuzetno atraktivna zemlja za investiranje.\nKada je reč o nestabilnosti kursa, što je jedan od negativnih faktora koji se često pominje, nisam primetila da je kurs nestabilniji nego u zemljama u okruženju. Zatim, uopšte ne smatram ni da je naša zemlja prezadužena, niti smatram da je više zadužena od većine zemalja zapadne Evrope i članica EU. Takođe, ako govorimo o budžetskom deficitu, i tu smo u boljoj poziciji – naš budžetski deficit je oko 4,25%, dok je prosek u zemljama EU 6%, a ide čak i do 12% u nekim državama.Tako da, što se ekonomske situacije tiče, smatram da smo čak u boljoj pozicije nego neke članice Evropske unije.\neKapija: Kažete da će sistemi za brisače proizvedeni u fabrici u Pećincima biti namenjeni izvozu. Planirate li da kasnije sarađujete i sa fabrikom "Fiat"-a u Kragujevcu?\n- "Bosch" je svakako snabdevač kragujevačkom FAS-u, i "Fiat" je jedan od naših najvećih kupaca po takozvanoj prvoj ugradnji. Pretpostavljam da u određenom koraku, iako ne mogu da vam kažem tačno kada, "Fiat" će sigurno biti jedan od naših kupaca kada je reč o sistemima brisača koje ćemo praviti u proizvodnom pogonu u Pećincima.\neKapija: Verujete li da će realizacija ovog projekta podstaći i druge strane kompanije da investiraju u našu zemlju?\n- Sigurna sam da hoće. To kažem iz razloga što su nemačke kompanije veoma oprezne. Kada ulaze u tako velike projekte, pažljivo i dugo analiziraju mogućnosti za investiranje. Kada "Bosch" uđe na neko tržište i kada se pokaže da je odluka bila dobra, da je realizacija projekta završena u planirano vreme i postignut zahtevani rezultat, mnogo je lakše privući još neku diviziju. Mi imamo takvu situaciju u Mađarskoj, gde imamo 5 fabrika, i gde zapošljavamo preko 8 hiljada ljudi, i u Rumuniji, gde imamo 3 fabrike. Iz toga vidim da je potrebno jednom doći i pokazati rezultate i efikasnost, a posle sve ide mnogo lakše.\neKapija: "Bosch" je na srpskom tržištu od 1997, a 2006. je osnovano i preduzeće "Robert Bosch" u Beogradu. Da li ste za to vreme naišli na neke poteškoće u poslovanju? Kakvu saradnju imate sa državnim institucijama u našoj zemlji?\nBudući izgled fabrike u Pećincima\n- Nikakve poteškoće nismo imali, niti smo nailazili na odugovlačenja ili prepreke. Da budem iskrena, dok nismo počeli da razmišljamo o tome gde ćemo locirati proizvodni pogon, nismo ni imali potrebe za čestim kontaktima sa državnim institucijama, ali svaka saradnja je bila veoma korektna.\nOd kako smo počeli da razmišljamo o izgradnji proizvodnog pogona, a od tada ima više od godinu dana, vrlo često smo bili u kontaktima sa ministarstvima i sa Agencijom za strana ulaganja. Svi oni su bili izuzetno kooperativni, efikasni, i pružili su nam izuzetnu podršku, pre svih SIEPA. Takođe, imali smo veliku podršku Predsednika Tadića kao i ministra Ćirića jer je ovo projekat od izuzetnog značaja kako za "Bosch", tako i za Republiku Srbiju.\neKapija: U 2010. na tržištu Srbije i Crne Gore zabeležili ste rast prometa od 18%. Kakva je 2011. poslovna godina bila za kompaniju "Robert Bosch" u Srbiji?\n- Kada je reč o segmenu prodajnih aktivnosti, očekujemo sličan trend rasta ukupnih prihoda i u ovoj godini. Moram da kažem da uslovi poslovanja nisu laki, ali to je zato što generalne ekonomske prilike u Evropi, pa i u Srbiji i dalje osećaju posledice krize. Mi očekujemo dostizanje novoa prihoda iz 2008. godine, odnosno iz perioda pre ekonomske krize u narednoj godini.\n"Bosch grupa" u Srbiji, koju osim "Robert Boch doo" čine i "Bosh Siemens aparati za domacinstvo" kao i "Bosch Rextron" predstavništvo, u 2010. je generisala 22 mil EUR prihoda, a u ovoj poslovnoj godini svakako ocekujemo rast u odnosu na prethodnu.\neKapija: Gde se kriza najviše osetila? Da li je i zastoj građevinske industrije u Srbiji uticao na vas?\n- "Bosch" je što se tiče poslovanja vezano za građevinsku industriju i svega što se dešavalo u tom segmentu od krize, najveći uticaj osetio u delu električnih ručnih alata, zatim sigurnosnih sistema i termotehnike. Ali i taj negativni uticaj smo osetili 2009. godine, tako da već u 2010. u svim segmentima beležimo rast.\nUčestvovali smo u nekoliko veoma važnih infrastrukturnih projekata, kao što su rekonstrukcija Gazele, izgradnja novog mosta kod Beške i Mosta na Adi. Sada već imamo u planu i angažovanja u projektima velike važnosti, ali za sada ne mogu da govorim o detaljima, jer je sve na samom početku.\neKapija: U kom segmentu poslovanja u Srbiji je bilo najbolje?\n- Još od 2009. godine, kada smo osnovali Marketing inteligence centar kompetencije, koji se bavi istraživanjem baze podataka o skoro svim svetskim proizvođačima motornih vozila, naše aktivnosti smo proširili i na pružanje usluga. Kako su se rezultati rada pomenutog centra kompetencije pokazali veoma dobrim, ubrzo je osnovan i Marketing Gasoline compentence centar koji prati sisteme ubrizgavanja u benzinskim motorima.\nMarketing inteligence ima jedinstvenu odgovornost za tržišta Severne Amerike i Juznoafričke Republike što samo dokazuje da se i iz Srbije mogu obavljati poslovi na globalnom nivou.\nOba centra izuzetno posluju, tako da mogu reći da smo u sektoru pružanja usluga najviše napredovali. Kaa rezultat pomenutog, već početkom 2012. planiramo da u Srbiji otvorimo još dva – Marketing Diesel, koji će se baviti praćenjem naših sistema za ubrizagavanje i dizel motorima, kao i Marketing Packaging.\neKapija: Kako se borite sa konkurencijom u Srbiji?\n- Zdrava konkurencija je dobra i neophodna za poslovanje i daje vam smernice u kom pravcu su potrebna unapređenja. Ono što "Bosch", kao nešto više, nudi u odnosu na konkurentske kompanije, jeste činjenica da je na lokalnom nivou prisutan kao preduzeće, za razliku od najvećeg broja konkurenstkih firmi koje ovde nemaju ni predstavništvo. U neposrednom smo kontaktu sa kupcima. Takođe, osim samih proizvoda, nudimo dosta usluga, a od velikog su značaja i mnogobrojni trening centri koje u Srbiji imamo.\nIzuzetan kvalitet proizvoda i usluga uz neposrednu podršku kupcima i veoma posvećen i motivisan tim saradnika je ključ uspeha.\nMoram da napomenem da, sa druge strane, primećujemo veće prisustvo proizvoda nižeg cenovnog ranga i primerenog kvaliteta, kao posledicu krize i smanjene kupovne moći, no mislim da će se kupci kroz vreme ipak okretati kvalitetnim i pouzdanim proizvodima i uslugama.\nPredstavništvo Bosch Rexroth Beograd\nsistemi brisača za automobile\nBosch Siemens aparati za domaćinstvo\nBosch Rextron predstavništvo\nMarketing Inteligence centar kompetencije\nMarketing Gasoline competence centar\nBošova fabrika u Pećincima


Računovodstvo, fer prezentacija finansijskih rezultata i tačna oporezivanja su važan deo uspešnog poslovanja svake kompanije.\nNudimo, precizan i kvalitetan rad sa garancijom bezbednosti Vaših podataka.\nPotpisivanjem ugovora sa nama, smanjujete troškove poslovanja, uštedu svog dragocenog vremena i mogućnost da usmerite svoju energiju na upravljanje svojim poslovanjem.\nMi ćemo obezbediti pravovremene informacije i sveobuhvatan pogled na finansijsku stranu vašeg poslovanja.\nUsluge osnivanja firme i registracione promene\nOtvaranje računa u odabranoj poslovnoj banci\nKnjigovodstvene usluge za trgovinu, proizvodnju, usluge i druge poslovne aktivnosti\nVođenje robnog-materijalnog knjigovodstva\nFinansijsko izveštavanje u skladu sa MRS\nOdjava i prijava radnika i obračun plata


Tinejdžeri izbeglice u Sjenici još čekaju polazak u školu | AzilSrbija\nPočetna / Socijalno-integracijska pomoć / Tinejdžeri izbeglice u Sjenici još čekaju polazak u školu\nSjenica, 29. avgust – Jedan od veoma važnih aspekata psihosocijalne stabilnosti dece izbeglica je uključivanje u lokalnu zajednicu, kontakt sa lokalnom sredinom, posebno vršnjacima.\nTu posebno, čak ključno mesto pripada uključivanju u obrazovni sistem.\nŽivot po kampovima, prethodno po parkovima, neformalnim naseljima u pograničnim područjima… u oskudnim uslovima, veoma često bez osnovnih uslova –adekvatne higijene, ishrane, garderobe, privatnosti, prava na ličnu svojinu, slobodan izbor, dodatno destabilizuje decu a posebno maloletnike bez pratnje koji su prepoznati kao jedna od najranjivijih grupa izbeglica.\nReč je uglavnom o dečacima često mlađim od 15 godina, kojima je važno pružiti siguran i održiv sistem podrške.\nPored profesionalne brige i zaštite stručnih, obučenih i brižnih staratelja, veoma je važno pružiti priliku da se uključe i u lokalni sistem obrazovanja.\nKako je često reč o starijim maloletnicima koji se nalaze između osnovnog i srednjoškolskog uzrasta, nepotpuno prethodno obrazovanje zbog izbeglištva, traumatska iskustva iz zemlje porekla i sa puta, otežano prilagođavanje na nove okolnosti, usporen proces uspostavljanja poverenja sa okolinom i razumevanje lokalnog konteksta…sve su to izazovi na koje sistem profesionalne podrške treba da odgovori.\nU centru za azil u Sjenici od novembra prošle godine sve je veći broj maloletnih dečaka bez pratnje roditelja. Nažalost, uprava kampa i staratelji nisu imali ni volje niti veština da dečake od samog početka uključe u lokalne škole. Uprkos inicijativi naše organizacije i lokalne osnovne škole, izostala je ključna formalna karika i deca nisu pošla u osnovnu školu.\nGrupa starijih maloletnika bez pratnje, veoma kratko je pohađala srednju školu, često ne razumevajući ishod niti smisao školovanja.\nTokom jula i avgusta APC je organizovao radionice sa ove dečake kao vrstu kulturološke pripreme za uključivanje u lokalnu školu. Radionicama su uvek prisustvovali staratelji.\nDečaci iz različitih delova Avganistana, željni pažnje i brige, uzbuđeno su slušali o školskom kalendaru, o predmetima, o pristojnom ponašanju i ophođenju prema nastavnicima, prema vršnjacima, posebno devojčicama, odgovornim odraslima u školi, kome da se obrate za pomoć, pravilima i načinu kažnjavanja.\nPažljivo, računajući svoje godine, i sami su počeli da procenjuju da li će krenuti u osnovnu školu ili na neki zanat.\nNažalost, tokom poslednje posete, 29. avgusta, nismo dobili informaciju da li i kada će, pod starateljskom zaštitom lokalnog centra za socijalni rad, krenuti u školu, iako je početak školske godine zvanično bio za svega par dana.\nIako ih sistem najčešće vidi kao decu u prolazu, decu koja neće ostati dugo u Srbiji, decu koja nisu naša deca, moramo se zapitati šta je urađeno za one koji su tu već nekoliko meseci, koji pokazuju inicijativu, koji redovno idu na časove srpskog jezika, koji pomažu i drugoj deci u kampu.\nAli sasvim sigurno i podsetiti da je obrazovanje osnovno ljudsko prava i da na njega imaju pravo i ovi dečaci, a da nas kao državu na to obavezuju i sopstveni zakoni.\nPrethodno Maloletnici bez roditelja često lažu da su stariji da bi bili primljeni u kamp\nSledeće Pomoć u zapošljavanju tražilaca azila u Tutinu


Rasprava o finansiranju stranaka u maju : Nadlanu.com\nRasprava o finansiranju stranaka u maju\nObjavljeno 7. maja 2011. / 22:46:20\nBEOGRAD, 5. maja 2011. (Beta) - Predsednica Skupštine Srbije Slavica Đukić-Dejanović rekla je u četvrtak da će Zakon o finansiranjupolitičkih aktivnosti biti na dnevnom redu sednice u maju jer gatreba razmatrati u redovnom postupku, posle javne rasprave.\n"Može se dogoditi da čak i prekinemo sednicu koju ćemo danaspočeti pa da ga donesemo, ali ipak nakon javne rasprave. Volela bihda bude tako, ali će se o tome naravno poslanici danas izjasniti, jerja taj predlog moram staviti na dnevni red", kazala jeDjukić-Dejanović novinarima.\nPrema njenim rečima, predloženi zakon je izuzetno značajan jer prviput reguliše oblast koja je delikatna i "iza koje može bitimogućnosti za korupciju".\n"To jeste zakon koji se možda može popraviti našim amandmanima.Treba da odmerimo koja je to količina novca koja u teškoj ekonomskojkrizi pripada političkim strankama", kazala je predsednica i dodalada će se u raspravi razgovarati o tome da li su ti finansijskiparametri realni.\nDjukić-Dejanović je kazala da je važno da se u javnoj raspravučuje mišljenje stručnjaka i predstavnika nevladinog sektora kojemože da pomogne poslanicima da pripreme što bolje amandmane za štaje, navela je, potrebno vreme.


Održano prvo ekološko takmičenje\nu sportskom ribolovu na Vlasinskom jezeru\nVlasinsko jezero, 21. avgust 2021.\nMinistar bez portfelja u Vladi Republike Srbije zadužen za unapređenje razvoja nedovoljno razvijenih opština Novica Tončev prisustvovao je danas na Vlasinskom jezeru prvom ekološkom takmičenju u sportskom ribolovu koje organizuje udruženje „Čuvari Vlasine“.\nOvo je prvo takmičenje u Srbiji koje se organizuje pecanjem iz čamaca, na otvorenom, tehnikom spin. Takmičenje je sportskog karaktera i ima za cilj promociju sportskog ribolova, očuvanje životne sredine i zdravih životnih navika.\nTončev je istakao da je Vlasina jedan od ekoloških dragulja naše zemlje, sa neverovatnom prirodom i potencijalom za razvoj, pri čemu je poručio da će uvek podržati sve aktivnosti koje su usmerene ka očuvanju životne sredine, ali i promociji Vlasine kao turističke destinacije.\nOn je naveo da je u našoj zemlji prvi put organizovano ekološko takmičenje, što pokazuje i osvešćenost o važnosti ove teme, ali i primeni konkretnih koraka kada je u pitanju ekologija.\nNaš zajednički cilj je poboljšanje kvaliteta životne sredine, zaštita zdravlja ljudi, kao i mudro i racionalno korišćenje prirodnih resursa koje Srbija ima, naglasio je ministar.


Fondacija EXIT lansira novi projekat „Događaji na neverovatnim destinacijama“, sa drevne Bačke tvrđave | musicpocket\nNOVI SAD: U utorak 21. septembra, na Međunarodni dan mira i Dan evropske teritorijalne saradnje, u 20:21 čas, Fondacija EXIT pokreće novi projekat Incredible Destination Events (Događaji na neverovatnim destinacijama), koji uz učešće popularnih međunarodnih muzičkih zvezda promoviše lepotu turističkih destinacija i kulturnu baštinu regiona.\nOvaj sjajan projekat će na inovativan način predstaviti svetu atraktivne turističke destinacije kroz fuziju kreativnih industrija i kulturnog nasleđa pograničnog regiona Mađarske i Srbije.\nPrva u nizu je Bačka Tvrđava, prelepo srednjevekovno utvrđenje, lokacija na kojoj je snimljena specijalna emisija „Mirna Bačka“ čiji su gosti cenjeni muzičari iz regiona: Lajko Felix, Marko Louis, Mile Kekin i Rambo Amadeus, dok je domaćin specijalnog programa Bojan Ivković, muzičar, perkusionista, voditelj i glumac.\nEmisija „Mirna Bačka“ koja će biti emitovana na Međunarodni dan mira i Dan evropske teritorijalne saradnje, putem prenosa na zvaničnim Facebook i YouTube stranicama Fondacije EXIT i EXIT festivala, muzičkih zvezda, brojnih regionalnih medijskih partnera, i na web platformi incredibledestinations.events, kroz autentične i originalne nastupe i izvođenja muzičkih gostiju, na jednom od najvrednijih spomenika srednjovekovne arhitekture u Vojvodini, kao i razgovore sa domaćinom, predstavlja važan deo projekta Incredible Destination Events (Događaji na neverovatnim destinacijama).\nPored Bačke tvrđave, emisija ima u fokusu i druge znamenitosti samog Bača i okoline, kao i temu zajedničke promocije mira u regionu koji EXIT kroz svoj aktivizam promoviše već preko 20. godina.\nIncredible Destinations Events Bač | Specijalna emisija „Mirna Bačka“ (teaser)\n„EXIT već više od dve decenije spaja milione mladih ljudi iz regiona sa vršnjacima iz Evrope i celog sveta, šaljući tako najlepše slike mira i zajedništva iz našeg regiona. Duboko verujemo u zajedničku viziju budućnosti jugoistočne Evrope, kao jednog od najvažnijih globalnih regiona, kada su u pitanju kreativne industrije, kulturni i omladinski turizam. Bogato kulturno nasleđe, koje imamo na celom ovom prostoru, daje nam fantastičnu osnovu za ostvarivanje te vizije, te ovaj projekat vidimo kao još jedan dobar korak u tom pravcu“, izjavio je Ivan Petrović, predsednik Upravnog odbora EXIT Fondacije.\nBojan Ivković, domaćin specijalnog programa „Mirna Bačka“ podelio je svoje impresije sa snimanja:\n„Ogromno je zadovoljstvo što smo imali priliku da na ovom prostoru koji je u prošlosti imao toliko toga da ispriča, a danas se tako malo o njemu zna napravimo nešto u čemu će buduće generacije moći da uživaju, i da popularišemo kroz našu viziju tog mesta nešto što će ih zaintigirati da posete Bačku tvrđavu.“ i dodao „Divno je što ovaj prelep prostor inspiriše svakog od umetnika koji su prošli kroz našu emisiju. Čak i ovog puta, Bač je nadahnuo svakoga od nas, a muzika koje je proizašla iz ovog zajedničkog druženja nešto je potpuno autentično, jedinstveno i originalno i premijerno izvedeno u ovakvom formatu“.\nIncredible Destinations Events (Događaji na neverovatnim destinacijama) je partnerski projekat Fondacije EXIT i Parka Nacionalne baštine (ONTE) u Opustaseru, u Mađarskoj, a realizuje se uz podršku Interreg-IPA programa prekogranične saradnje Mađarska-Srbija, dok je emisija „Mirna Bačka“ dobila takođe i podršku Ministarstva kulture i informisanja Republike Srbije.\nOvaj projekat ima za cilj razvoj inovativne platforme koja promoviše atraktivne turističke destinacije i kulturno nasleđe pograničnog regiona Mađarske i Srbije.\nU okviru projekta pokrenuta je i web platforma incredibledestinations.events, putem koje će se emitovati svi događaji sa ovog i sličnih projekata, a koji predstavljaju lepote neverovatnih destinacija. Sam projekat osmišljen je na taj način da se uz učešće popularnih internacionalnih muzičkih zvezda i uz pomoć kreativne industrije i inovativnih digitalnih i video alata promovišu same destinacije. Aktivnosti u okviru Incredible Destinations Events projekta teže ka uspostavljanju novog vida turističke promocije regiona, a u cilju povećanja broja posetilaca, te ekonomske i socijalne održivosti.\nZvanično otvaranje i predstavljanje projekta Incredible Destinations Events, kao i saradnje između Fondacije EXIT i Parka Nacionalne baštine u Opustaseru (ONTE), biće održano u četvrtak, 16. septembra u Segedinu.\nPo principu „zajedničkog sistema upravljanja“ zemalja učesnica – Mađarske i Srbije, program finansira i podržava projekte saradnje organizacija iz Programske oblasti – okruga Čongrad i Bač-Kiškun u Mađarskoj i okruga Zapadna Bačka, Severna Bačka, Južna Bačka, Severni Banat, Srednji Banat, Južni Banat i Srem u Srbiji.\nProgram pomaže razvoj i stabilnost pograničnog regiona, unapređuje opšti kvalitet života u njemu, omogućava ekonomsku saradnju organizacija iz ove dve zemlje, neguje zajednički identitet, kulturno i istorijsko nasleđe pograničnog regiona i doprinosi njegovoj ekološkoj\nodrživosti i sigurnosti.\nZa više informacija, publika može posetiti internet stranicu programa: www.interreg-ipa-husrb.com.


Ugroženo zdravstveno stanje Mladića: Dodik zatražio adekvatno lečenje generala - Sputnjik Srbija\n07:30 08 Maj 2021\nUgroženo zdravstveno stanje Mladića: Dodik zatražio adekvatno lečenje generala\n22:09 16.06.2020 (osveženo 22:11 16.06.2020) Preuzmite kraći link\nSrpski član Predsedništva BiH Milorad Dodik rekao je da je uputio pismo predsedniku Međunarodnog rezidualnog mehanizma za krivične sudove, sudiji Karmelu Ađijusu i ambasadorima zemalja članica Saveta bezbednosti UN sa zahtevom da se omogući adekvatno lečenje generala Ratka Mladića.\nMladićevo zdravstveno stanje pogoršava se iz dana u dan, upozorava njegova porodica, koja strahuje od najgoreg mogućeg ishoda.\n„Nadam se da nema u svetu onih koji misle da generalu Mladiću ne treba dati adekvatnu lekarsku zaštitu i zato sam pisao nadležnim u Ujedinjenim nacijama, pod čijom je upravom Mehanizam koji sada postoji, da im skrenem pažnju na pitanje adekvatnog tretmana“, kaže srpski član Predsedništva BiH Milorad Dodik, prenosi RTRS.\nSmatra da lekarski odnos i medicinski tretman generala Mladića i bilo kog čoveka treba da bude izvan politike.\n„Mislim da general Mladić zaslužuje da bude adekvatno tretiran sa stanovišta medicinske usluge koja mu se mora dati. Ono što mi imamo kao do sada i naša percepcija i naše iskustvo jeste da su mnogi naši ljudi koji su otišli u Hag umrli, i mnogi su tamo stradali zato što nije bilo adekvatne medicinske zaštite“, rekao je Dodik.\nUprkos tome što su Mladićeva porodica, odbrana i njegov lekarski tim blagovremeno tražili da budu preduzete odgovarajuće mere lečenja, to se nije dešavalo, i sad je situacija takva da samo u bolnici general Mladić može dobiti adekvatnu negu, kaže njegov sin Darko Mladić.\n„Doktori su jako zabrinuti zato što smatraju da bukvalno jedan mali pad njemu može da bude koban, a da ne govorimo u slučajevima da mu je ponovo povećan rizik za moždani udar i infarkt zbog ove opšte slabosti kojoj je izložen, tako da je stvarno stanje jako loše i hitno je potrebno prebacivanje u bolnicu“, jasan je generalov sin, Darko Mladić.\nI Boračka organizacija Republike Srpske pozvala je institucije Srpske, nadležne institucije UN i Međunarodnog crvenog krsta da zahtevaju da general Mladić bude hitno upućen na neophodno bolničko lečenje, ocenjujući da izbegavanje uprave pritvorske jedinice da ga pošalje na adekvatno lečenje ugrožava njegova osnovna ljudska prava, pa čak i život.\n„Svaka ta pomoć je jako bitna, pogotovo institucionalna, gde su najviše institucije naših država, i Srbije i Srpske reagovale i upozorile međunarodnu javnost na moguće posledice i na to da general ima pravo da bude lečen, kao i svaki drugi čovek “, dodao je Mladić.\nMladićeva porodica i odbrana čekaju odgovor na svoje zahteve, upućene na više adresa, u vezi sa prebacivanjem generala Mladića u bolnicu, kako bi se, kažu, predupredio najgori mogući ishod.\nPustite Mladića u bolnicu, mogao bi da umre: Apel generalove odbrane Hagu i Crvenom krstu\nSputnjik saznaje: Ratko Mladić operisan bez znanja porodice


Nešković: Srbija je duboko medijski istraumirano društvo - Dijalog.net\nNaslovna Kultura Nešković: Srbija je duboko medijski istraumirano društvo\nPostavljeno 21. September 2021.\nBeograd, 21. septembar 2021. – Ne zna se da je li je ponašanje vlasti incidentnije prema onim novinarima sa kojima neće da komuniciraju ili prema onima “koji su kao njihovi” i prema kojima nemaju elementarno ljudsko poštovanje i često ih preslišavaju kao neki zli nastavnici.\nTo je izjavila novinarka Miljana Nešković.\nUz napomenu da voli da ih nazove “pretendentima na vlast“, ona je ocenila i da veći deo opozicionih političara doživljava medije kao “neku vrstu alata” ili u medijima “očekuju savezništvo“.\nNešković je u serijalu razgovora Kiosk ukazala da se o etici izveštavanja u medijima o nasilju prema ženama “nije mnogo učilo na fakultetu” i da su smernice za takvo izveštavanje novi dokument koji su napravile “Novinarke protiv nasilja“.\nTaj dokument objašnjava kako da novinari budu odgovorni i šta je javni interes, precizirala je ona i predočila da “javni ineteres nije sve ono što javnost inetersuje“.\nSmatra da javnost može da interesuje šta se dogodilo između muža i žene, što je dovelo do ubistva, ali da je prvenstveni javni interes rešavanje društvenog problema nasilja prema ženama.\nTalas priča koje su u poslednje vreme iznele hrabre žene i novinarske dokaz su da se stvari menjanju, “ali smo jako daleko od dobrog“, predočila je Nešković.\nPrema njenim rečima, u novinarstvu postoje “veoma nazadni, patrijarhalni šabloni” koji su usmereni ka tome da se prvenstveno krivi žrtva i opravdava nasilnik, dok se nasilje predstavlja kao duhovito, a žrtvi se ne veruje “čak ni kada je žrtva femicida“.\nNaglasila je da tabloidi i senzacionalistički mediji predvode “incidentne medijske pojave” i “crnu zonu rijaliti programa, koje čak ni analize ne pokrivaju“, u kojoj je “ozbiljna stopa nasilja i nedopustivo prisiljavanje žena da govore o silovanju“.\nGovoreći o gostovanju Saše Jankovića u podkastu “Snaga uma”, čija je autorka na portalu Nova.rs, Nešković je ocenila da je nekadašnji ombudsman i predsednički kandidat dao uvid u sve probleme u ljudskoj prirodi koji se pokazuju kada su tu “politika, potencijal vlasti i moći“.\nZa nju je ono što je usledilo posle Jankovićeve izjave da su mu “politički stratezi, ambasadori i kvaziprijatelji” savetovali da se približi Aleksandru Vučiću, potvrdilo sve što je rekao o tome koliko je ljudska priroda ranjiva i do koje mere su svi u stanju da se “deformišu čim se malo uzdrma na polju politike“.\nOcenila je da je Srbija duboko medijski istraumirano društvo i da se posebno tokom korona krize videlo “do koje mere smo izgubili tlo pod nogama i osećaj za autoritete“.\nPosle toliko “palih novinara” i svega što se dešavalo na medijskoj sceni u proteklih 30, 40 godina, postali smo društvo koje nikome ne veruje, ukazala je Nešković.\nKako je napomenula, to je posebno problematično u situacijima, poput pandemije, u kojima su ljudi nekad “skloniji da sami izmisle svoju istinu“, nego da dozvole sebi da poveruju medijima “koji su ih toliko puta izneverili“.\nNešković upozorava da se više ne veruje da bilo šta može da se dogodi bez nekog “mračnog predumišljaja” zato što smo se toliko puta “osećali glupo ispred televizora, jer su nas političari lagali, a novinari za novinarstvo predstavljali ono što to nije“.\nKada se pominju novinari sa etikom, ne misli se na “bezgrešne, već na novinare koji ne greše namerno“, obrazložila je Nešković, ali je primetila i da neki novinari, “pod velom novinarstva, rade neku vrstu propagandnog posla ili izazivaju senzaciju u kontekstu koji nikada nije dobar“.\nZato se ljudi sve manje udubljuju “u novinarski sadržaj koji vrlo često ne zaslužuje ni čitanje, a kamoli udubljeno čitanje“, zaključila je Nešković.\nPrethodno BIRODI: Vladavina prava, integritet i javnost – lekovi protiv lične vlasti\nSledeće NKEU: Produžiti javnu raspravu o Nacrtu zakona o unutrašnjim poslovima\nTop Tags mladi Civilno društvo Evropska komisija vladavina prava ljudska prava evropske integracije lokalna samouprava Vlada Republike Srbije mediji Srbija i Evropska unija Evropska unija istraživanje OCD konkurs Društvo


Kosovska policija uhapsila srpsku novinarku jer je nosila novine Srbima - Sputnjik Srbija\n07:40 28.08.2019 (osveženo 09:21 28.08.2019) Preuzmite kraći link\nNovinarku „Jedinstva“ iz Novog Brda Sonju Ivković uhapsila je kosovska policija na putu Prekovce-Novo Brdo dok je nosila najnoviji broj „Jedinstva“ Srbima u selima oko Novog Brda, saopštila je redakcija lista „Jedinstvo“.\nNajoštrije osuđujući hapšenje i pritvaranje Sonje Ivković, redakcija ističe da je ona 25 godina novinar lista „Jedinstvo“ i veliki profesionalac.\n„Sumnjamo da ovo hapšenje ima političku pozadinu i da je naša novinarka uhapšena isključivo zbog svoje profesije, odnosno iznošenja istine u svojim tekstovima o teškom životu Srba u Kosovskom Pomoravlju i falsifikovanju i otimanju srpske istorije na Kosovu i Metohiji“, ističe se u saopštenju.\nIndikativno je to, kako se navodi, šta su vojnici Kfora posle teksta Sonje Ivković u „Jedinstvu“ 19. avgusta o Novobrdskoj tvrđavi i Srpskom pravoslavnom hramu Sveti Nikola sa naslovom „Istoriju prekrajaju, a teritoriju otimaju“ nosali list ispred seoske prodavnice u selu Prekovce i propitivali meštane za novinarku Ivković, kao i to šta misle o tom tekstu.\n„Obraćamo se svim novinskim udruženjima i institucijama kod nas i u svetu i pozivamo ih da osude ovaj nemili događaj koji je direktno uperen na pretnje i zastrašivanje novinarke Ivković i svih srpskih novinara i medija na Kosovu i Metohiji koji iznose istinu, a da se osobe iz kosovske policije koji su hapsili, privodili i maltretirali našu novinarku Ivković pozovu na odgovornost“, kaže se u saopštenju redakcije „Jedinstva“.\nPodseća se da list „Jedinstvo“ ove godine obeležava 75. godina postojanja i ističe da su ponosni na sve svoje novinare koji časno obavljaju svoj posao u izuzetno teškim okolnostima na Kosovu i Metohiji i kojima je vodilja isključivo istina.


Klokić o pristupanju “Otvorenom Balkanu”: Cilj je lakši protok ljudi, roba, usluga i kapitala - Top Portal\nNaslovnica Vijesti BiH Klokić o pristupanju “Otvorenom Balkanu”: Cilj je lakši protok ljudi, roba, usluga...\nKlokić o pristupanju “Otvorenom Balkanu”: Cilj je lakši protok ljudi, roba, usluga i kapitala\nMinistar za evropske integracije i međunarodnu saradnju Republike Srpske Zlatan Klokić ocijenio je da bi Srpska imala velike koristi od pristupanja BiH inicijativi “Otvoreni Balkan” koja bi omogućila lakši protok ljudi, roba, usluga i kapitala, a time i snažniju ekonomiju.\nKlokić je naglasio da bi ekonomija Republike Srpske mogla biti konkurentna i na ostalim tržištima, odnosno pozicionirana na regionalnom planu.\nOn je dodao da bi ulazak u “Otvoreni Balkan” sigurno povećao i investicije u Srpskoj.\n– Poslovno okruženje u Republici Srpskoj je jedno od najpovoljnijih u regiji i to bi bilo prepoznato i od investitora iz ovih zemalja. Ako bi bile ukinute određene barijere posredstvom ove inicijative, omogućio bi se dolazak određenog kapitala u Srpsku – rekao je Klokić.\nOn je naveo da bi bio riješen i problem protoka robe na granicama.\n– Srbija, Albanija i Sjeverna Makedoinija planiraju da od 1. januara 2023. godine potpuno ukinu granice čime bi bio omogućen lakši protok roba. Danas ako odete na ove granice vidjećete ogromne kolone kamiona koje stoje i čekaju i na taj način bi se administrativne barijere ukinule što bi omogućilo lakši i brži protok roba – istakao je Klokić.\nOn je rekao da je inicijativa nedavno pokrenuta i da se ne mogu odmah očekivati neke epohalne promjene, jer i zemlje koje su trenutno u “Otvorenom Balkanu” imaju određene poteškoće iz prethodnog perioda.\n– Ali, ljudi koji vode te države shvatili su da je ekonomija na prvom mjestu mimo politike, mimo istorije, i odlučili su se da podrže ovu inicijativu i danas te zemlje mogu međusobno da trguju i sigurno na taj način jačaju svoje ekonomije – konstatovao je Klokić.\nOn je istakao da je “Otvoreni Balkan” dobra inicijativa koja otvara tržište, koju neki ocjenjuju kao usputnu stanicu na putu evropskih integracija.\n– Na to gledam kao na nešto što treba da da dodatnu inicijativu na putu zemalja koje žele da postanu članice EU – rekao je Klokić.\nCilj regionalne inicijative “Otvoreni Balkan”, čije su članice Albanija, Sjeverna Makedonija i Srbija, je liberalizacija odnosa između zemalja regiona i otvaranje mogućnosti za promet ljudi i roba.\nPrethodni članakOko 8.000 zahtjeva Srba za stručnu pomoć u vezi imovinskih prava\nNaredni članakU Srbiji s gomilom keša i dragulja uhapšen šef ukrajinske tajne službe: Hoće li trgovati državnim tajnama?


Šta kažu poslodavci i sindikalci na najavljeni minimalac od 520 KM? - Glas Srpske\nŠta kažu poslodavci i sindikalci na najavljeni minimalac od 520 KM?\nATV 14.12.2019 21:10\nDok poslodavci poručuju da minimalac veći od 500 maraka nema uporište u ekonomiji, sindikalci tvrde da imaju dobre argumente da već od prvog januara najniža plata naraste na 550.\nTako socijalni partneri reaguju na poruke lidera SNSD-a, Milorada Dodika, da će podržati Vladu u namjeri da odredi minimalac od 520 maraka, s obzirom na to da poslodavci i sindikalci ne mogu da se dogovore. Iza najniže plate mora biti ekonomska računica i mora se misliti na posljedice takvog povećanja na privredu Republike Srpske - upozoravaju iz Unije udruženja poslodavaca.\n“Najnormalnija najniža plata bi po svim ekonomskim parametrima bila 460 KM, mi smo rekli u interesu da bude i 480, prihvatili smo 500, a sve preko toga apsolutno je neprihvatljivo. Mi ne želimo da damo podršku mjerama koje mogu negativno uticati na postojanje bilo kakvog radnog mjesta u Republici Srpskoj”, rekao je Saša Trivić, predsjednik Unije udruženja poslodavaca Republike Srpske.\nTrivić najavljuje da će na skupštini Unije predložiti istupanje iz pregovora o minimalcu jer je, tvrdi, priča prešla sa ekonomskog na politički teren.\nSa druge strane, sindikalci tvrde da je sve ispod 550 maraka ponižavajuće za radnike. Savez sindikata traži da najniža plata od januara treba da bude 550, a od sredine 2020. i 50 maraka veća. Predsjednica Saveza sindikata se još nada kompromisu.\n“Imaćemo još jednu sjednicu Ekonomsko-socijalnog savjeta gdje ćemo pokušati da približimo stavove. Mi stav nismo promijenili, naš stav je jasan, argumentovan, zaista argumenti kojima mi dokazujemo da je 550 KM minimum iznosa najniže plate je valjan argument”, istakla je Ranka Mišić, predsjednik Saveza sindikata Republike Srpske.\nPrvi čovjek SNSD-a je juče poručio da je povećanje plata u Republici Srpskoj jedan od ključnih ciljeva te stranke, ali i važan dio pronatalitetne politike. U povećanju prosječne plate na 1000 maraka, značajnu ulogu bi trebalo da ima viši minimalac, ocijenio je Milorad Dodik.\n“Moram da vas podsjetim da smo mi na početku ove godine rekli da moramo kreirati politike i mjere koje će omogućiti da se završetkom ove godine stvore realne pretpostavke da se omogući da već početkom iduće godine plata u Republici Srpskoj, prosječna plata, bude hiljadu maraka”, naglasio je Milorad Dodik, predsjednik SNSD-a.\nProšle godine, Vlada je takođe bila primorana da sama donese odluku o povećanju minimalca, jer se socijalni partneri nisu mogli dogovoriti. Tada je najniža plata povećana sa 410 na trenutnih 450 KM.\nKonfuzija u Agenciji za javne nabavke nakon što su dobili dva direktora: Vehabović prvi stigao do fotelje\nRužnić: Više migranata na ulicama, nego u smještima UKS\nMitrović: BiH nije postala država ni 1992. godine, ni danas\nOsam stranaka podržalo Milenka Avdalovića, kandidata SNSD-a za načelnika Nevesinja\nIzvinjenje "Evrovingsa" građanima kojima je onemogućen let iz Štutgarta\nFBiH: Na virus korona pozitivno više od 70 lica, preminulo deset\nPupovac: Ukloniti pozdrav "Za dom spremni!" iz javnog prostora\nAmbasador BiH u Japanu u ime diplomata iz 156 zemalja odao počast žrtvama atomske bombe u Nagasakiju i Hirošimi\n10. 08. 2020 13:52


Nikola Sandulović osumnjičen za pozivanje na nasilno rušenje ustavnog poretka! - Balkanska\nPredsednik Republikanske stranke Nikola Sandulović dobio je poziv da se javi Višem javnom tužilaštvu u Beogradu i da izjavu u predistražnom postupku, jer je osumnjičen za pozivanje na nasilno rušenje ustavnog poretka.\nPrijavu je podnela Služba za borbu protiv organizovanog kriminala – Odeljenje za visokotehnološki kriminal.\nNikola Sandulović, nekadašnji saborac Zorana Đinđića i predsednik Republikanske stranke od njenog osnivanjanja, oštro se u svojoj borbi suprostavlja kako vladajućem režimu, tako i opoziciji za koju tvrdi da je lažna, te da njom diriguje i upravlja Aleksandar Vučić.\nNjegovo pojavljivanje na RTS-u u predizbornoj kampanji i njegov beskompromisni napad na Aleksandra Vučića, bacilo je u zasenak sve ostale opopzicione lidere, a to gostovanje se još uvek prepričava.\nVučić optužio Sandulovića da je narko diler!\nTako je i danas predesednik Srbije Aleksandar Vučić u gostovanju na TV Pink spomenuo to gostovanje, ljuteći se što ga voditelj RTS-a nije uzeo u zaštitu, a Nikolu Sandulovića tom prilikom optužio da je narko diler.\nSandulović, zapanjen tom optužbom od strane jednog predsednika države, obratio se danas javnosti povodom toga i tom prilikom istakao da će se zbog užasnih napada i monstruoznih optužbi od strane najmoćnijeg čoveka jedne države, obratiti svim stranim ambasadama u Srbiji, te da kako kaže Sandulović “ovo ludilo mora jednom da prestane!”\nPogledajte celo obraćanje javnosti predsednika Republikanske stranke:\nODGOVOR NEMAČKOM POSLANIKU Nauči Juratoviću, Vučić je čovek dogovora koji uvek drži reč i nikome se ne dodvorava!\nTags: ALEKSANDAR VUČIĆ, NIKOLA SANDULOVIĆ\nMakron: Evropa se suočava s rizikom da bude raskomadana nacionalističkom leprom i nadvladana od spoljnih sila.


Počela kontrola banaka u Federaciji BiH - Klix.ba\nPočela kontrola banaka u Federaciji BiH\n10.11.2009. u 12:17\nU Federaciji BiH inspekcija je počela akciju kontrole banaka, pošta, kladionica i mikrokreditnih organizacija radi provjere da li se preduzimaju mjere zaštite ljudi i imovine u agencijama propisane Uredbom o mjerama zaštite finansijskih institucija, saopšteno je iz federalnog MUP-a.\nInspektorat za nadzor rada agencija za zaštitu ljudi i imovine federalnog MUP-a obaviće nadzor u finansijskim institucijama prve kategorije, bankama i poslovnicama banaka, poštama i poslovnicama pošta, te u finansijskoj instituciji druge kategorije, kao što je Lutrija BiH.\nU saradnji sa kantonalnim MUP-ovima, obaviće se nadzor i u kladionicama i mikrokreditnim organizacijama.\nIz Inspektorata poručuju da će se u prvom nadzoru u svim finansijskim institucijama ukazivati na odredbe Uredbe i Pravilnika o uređajima i opremi koji se mogu koristiti za zaštitu finansijskih institucija, a o uočenim nepravilnostima određivaće se upravne mjere izdavanjem rješenja sa rokovima za njihovo otklanjanje.


Excel funkcije koje vraćaju opsega ili nizovima - Office podrška\nExcel funkcije koje vraćaju opsega ili nizovima\nSeptembra, 2018 objavili smo da Dinamičke niza podrške doći u Excel. Omogućava da bi formule reci na više ćelija ako formula vraća višećelijske opsega ili nizovima. Ovo novo dinamičke niza ponašanje takođe mogu da utiču starije funkcije koje imaju sposobnost da biste se vratili višećelijske opseg ili grupu.\nIspod je listu funkcija koje bi dobili višećelijske opsega ili nizovima u šta mi nazivamo unapred dinamičke niza Excel. Ako ove funkcije su korišćene u radnim sveskama napadima dinamičke nizovi i vraćaju višećelijske opseg ili grupu u koordinatnoj mreži (ili funkcija koja ih očekivali), zatim tih implicitni presek bi došlo je do. Dinamički niza Excel ukazuje na to gde implicitni presek može doći do korišćenjem na @ operatora i kao rezultat ove funkcije možda biti kojoj na @ ako nisu bili prvobitno kreirana u unapred dinamičke niza verziji programa Excel. Pored toga, ako kreirana na dinamičke niza Excel, ove funkcije se može pojaviti kao formule niza zastareli u nizu unapred dinamičku Excel osim ako kojoj @.